NOVA PORESKA REFORMA: Spajić tvrdi da se država neće zaduživati u 2022. – Portal Luca\nNOVA PORESKA REFORMA: Spajić tvrdi da se država neće zaduživati u 2022.\nMinistar finansija i socijalnog staranja je kazao da će ostaviti opciju u budžetu da „ako bude neki povoljan momenat da izađu na tržište“\nVlada je juče usvojila program „Evropa sad“ koji sadrži novi set poreski mjera koje bi trebale da stupe na snagu 1. januara naredne godine.\nNovom poreskom reformom koja je u javnosti već ranije najavljena planirano je da se od naredne godine ukinu doprinosi za zdravstveno osiguranje na zarade, neće biti oporezivane zarade do bruto iznosa od 700 eura, uz povećanje minimalne zarade na 450 eura i progresivno oporezivanje zarada i dobiti.\nMinistar finansija i socijalnog staranja Milojko Spajić je kazao na konferenciji za novinare da će ova reforma biti potpuno održiva i može se nazvati fiskalno održivom, te da će donijeti benefite u budućnosti.\nOn je kazao da im je računica da dio od novih poreskih mjera poreski matematički uticaj bio minus 35 miliona eura u budžetu u 2022. godini, dok bi stvarni vjerovatno bio nula, a u 2023. godini plus 18 miliona eura. Uticaja na privredu i građane bi bio plus 200 miliona eura efekat.\n„Računamo na rast privrede i proširenje poreske baze“, rekao je Spajić, koji je u narednoj godini najavio usklađivanje penzija i socijala sa ovim programom, odnosno, sa minimalnom i prosječnom zaradom.\nOn je kazao da će predlog budžeta u narednoj godini biti na vrijeme proslijeđen parlamentu 15. novembra i da nije planirano novo zaduživanje, ali da će ostaviti opciju u budžetu da „ako bude neki povoljan momenat da izađu na tržište“.\n„Neće biti potrebe za novim zaduživanjima, i to je bitna informacija“, tvrdi ministar.\nOn je na pitanje ima li rezervni plan ako se ne usvoji plan u budžetu u parlamentu odgovorio „da li oni imaju rezervni plan“. Ponovio je da ne razmišlja o osnovanju političke partije.\nSpajić je kazao da će poresku reformu radi sa Svjetskom bankom i da to bude održiv način za penzije i da do tada ne bi u javnosti izlazili sa nekom kalkulacijom koliko bi penzije mogle da se povećaju.\nOn je najavio fokus u narednoj godini na smanjenju nezaposlenosti i da se u tu svrhu donosi poreske reforma, a cilj je i da se iskorijeni siva ekonomja.\n„Imaćemo sa ovim jedno od najnižih optrećenja na rad u regionu“, rekao je ministar.\nNa pitanje da li će PDV za hotele biti ujednačen, bez obzira na broj zvjezdica i opštinu u kojoj se nalaze, Spakić je kazao da Zakon o PDV-u nije dio ovog paketa zakona, već da će o njemu saopštiti podatke naknadno.\nMinistar ekonomskog razvoja (MER) Jakov Milatović je kazao da realizuju projekat zahvajujući rezultatima i radu iz prethodnih mjeseci koji su doveli do povećanja budžetskih prihoda (budžetski suficit, hedžing aranžman, projekat poreske administracije i dobra turistička sezona).\n„Sav ovaj rad je doveo do povećanja ekonomske aktivnosti i stabilizacije javnih finansija“, rekao je Milatović, dodajući da se Crna Gora nije zaduživala u ovoj godini.\nOn je rekao da su izazovi sa kojima se Vlada suočila visoko opterećenje privrede, niske minimalne zarade i siva ekonomija, pa je iz toga pokrenuta ova poreska reforma.\nCilj programa „Evropa sad“ kako je saopšteno na konferenciji za novinare je povećanje životnog standarda svih građana, unaprijeđenje poslovnog i investicionog ambijenta, suzbijanje sive ekonomije na tržištu rada i promocija održivog i inkluzivnog modela rasta.\nKada je riječ o strukturi minimalne zarade, u analizi koja je podijeljena novinarima se navodi da je do sada ona ukupno iznosila 560 eura od čega su porezi i doprinosi 160 eura, prijavljena neto zarada 250 eura, a „keš na ruke“ 150 eura. Prema programu „Evropa sad“, strukturu minimalne zarade čine porezi i doprinosi u iznosu od 150 eura i prijavljena neto zarada 450 eura, što je ukupno 565 eura.\nDa bi se sprovela poreska reforma, potrebno je da se izmijeni više zakona među kojima su o akcizama, porezu na dohodak fizičkih lica, doprinosima za obavezno socijalno osiguranje, porezu na dobit pravnih lica poreskoj administraciji, zaradama zaposlenih u javnom sektoru…\nPrema procjeni Ministarstva finansija, očekuje se od oporezovanja neprijavljenih prihoda 20 miliona eura, suzbijanje sive ekonomije 10 miliona, 15 miliona od novog zakona o igrama na sreću, 15 miliona od zakona o reprogramu poreskog potraživanja, 14 miliona od markiranja mineralnih ulja, 5 miliona od po osnovu sprovođenja poreza na podizanje gotovine za pravna lica i preduzetnike…


Direktorka Dušica Tričković objasnila je da je cilj bio smanjenje nasilja i poboljšanje komunikacije među decom i nastavnicima.\n- Učenici su zbog prevelike upotrebe mobilnih telefona zaboravili da komuniciraju, da se druže, da reše problem razgovorom i pomire se. Došlo je dotle da odmore provode pored rutera u hodniku, bez užine, kako bi poslali poruku preko interneta - objašnjava Tričkovićeva.\ninicijativa potekla od roditelja: direktorka Dušica Tričković\nOna dodaje da je inicijativa potekla od roditelja, te je na snazi od 1. septembra. Prvi rezultati su vidljivi - manje je internet nasilja i krađa telefona, a u školske hodnike se vratio žamor, žagor i smeh dece, što je i bio cilj.\n- Predlog je podnela jedna revoltirana majka, a savet roditelja se složio, pa je nastavničko veće donelo odluku da se mobilni telefoni ne koriste u prostorijama škole, hodnicima i dvorištu. Mnogo đaka je bilo opomenuto, uzimane su knjižice da bi se smanjila ocena iz vladanja, ali, srećom, nije bilo potrebe za time jer su opomene dale rezultate, objasnila je ona. Opomene su zaradili i nastavnici, koji smeju da koriste mobilne jedino u nastavničkoj kancelariji za komunikaciju sa roditeljima, a za sve ostale situacije svima je na raspolaganju šest fiksnih telefonskih linija.\nOŠ “Radoje Domanović” je jedna od tri škole koje su ove godine dobile Svetosavsku nagradu, i jedina niška škola sa tim priznanjem.\nNastavnici u uniformama\nOva škola je prva u Srbiji uvela uniforme za nastavnike, koje su od juče obavezne. Nastavnici su preneli da su deca pozitivno reagovala i pitala kada će i oni da dobiju uniforme, a jedna nastavnica je dobila kompliment da liči na maturantkinju. Tričkovićeva kaže da su želeli da ličnim primerom pokažu deci kako se treba odevati, kako bi sukcesivno uveli uniforme i za đake.


Er Srbija od 17. decembra leti iz Kraljeva - Ekonomija - Dnevni list Danas\nPočetna » Ekonomija » Er Srbija od 17. decembra leti iz Kraljeva\nPočinje prodaja karata za Beč\n2Piše: Danas Online 04. decembra 2019. 13.26\nOni ističu da linija za Beč funkcionisaće tokom cele godine, dva puta nedeljno tokom zime i tri puta nedeljno preko leta, dok će linija za Solun biti sezonska, sa dva leta nedeljno tokom leta. Er Srbija će ka obe destinacije iz Kraljeva leteti tri puta nedeljno regionalnim ATR72 turboprop avionom.\nBeč, Er Srbija, Kraljevo, letovi\nEr Srbija u oktobru povećava kapacitete na letovima do Njujorka\nLet „Er Srbije“ za Beč sa kraljevačkog aerodroma „Morava“ je otkazan, jer aerodrom ne ispunjava uslove za bezbedno sletanje i poletanje aviona, objavio je danas list „Danas“. Povodom otkazanog leta nisu se oglasili ni Ministarstvo građevinarstva, saobraćaja i infrastrukture, ni zvaničnici Kraljeva i „Er Srbije“, kao ni Direktorata civilnog vazduhoplovstva. Beta ] 04. 12. 2019. 10:50\nUpravo sam pokusao da rezervisem let online(jer sam van Srbije) ali to nije moguce?


Da li će Hispanoamerikanci odlučiti izbore? • Novi treći put\n28.09.2020. | Sjedinjene Američke Države | Nema komentara\nIzbori u Americi su sve bliži i neizvestnost oko njihovog ishoda raste. Fokus kampanje predsedničkih kandidata obuhvata širok spektar interesnih grupa, nacionalnih manjina i religijskih zajednica. Jedna od grupa kojoj kandidati pridaju veliki značaj jesu Hispanoamerikanci/Latinoamerikanci, koji se u poslednjim analizama pojavljuju kao grupa čiji glasovi mogu doneti prevagu na predstojećim izborima.\nRazlozi za ovakvu procenu su brojni i tiču se i demografije, ali i političkih stavova ove grupacije.\nJoš od početka druge polovine 20. veka demografske analize u Americi beleže progresivan rast broja Hispanosa koji prati i njihov uticaj i zastupljenost i u političkoj sferi ove zemlje. Od samo 9,6 miliona 1970. brojnost Hispano populacije je dostigla svoj rekord u 2019. sa 60,6 miliona ljudi. Međutim, u poslednjoj deceniji rast Hispano populacije je usporen po novjim statističkim podacima primarno zbog manjeg nataliteta i smanjene imigracije, pogotovo iz Meksika.\nSvakako, Hispanosi i dalje zauzimaju važno mesto na američkoj demografskoj lestvici. Samo u protekloj deceniji od 2010. do 2019. godine njihov udeo u celokupnoj populaciji Amerike se povećao od 16% na 18% i progresivno će rasti u narednim godinama. Sa ovakvim udelom, Hispanosi su druga najveća rasna ili etnička grupa, odmah iza nehispano belaca (non-hispanic whites).\nBitno za predstojeće izbore jeste da se progresivno menja demografija država na Jugu i Zapadu zemlje, gde je zabeležen najveći rast ove etničke zajednice. Najbrži rast ove populacije je zabeležen na Jugu, gde je od 2010. do 2019. udeo Hisapanosa porastao za 23%, odnosno sa 18,3 miliona na 23,1 milion. U ostalim regionima je takođe zabeležen rast Hispano popluacije i u svakoj od regija nije ispod 14%, što nam ukazuje na to da je na nacionlanom nivou brojnost ove grupe za devet godina uvećana za 19% ili 9,8 miliona ljudi.\nOvaj osvrt na demografsku strukturu i njene promene je izuzeno važan, ukoliko uzmemo u obzir kauzalne efekte koje ona ima na političku sferu. Sa samim porastom Hispano stanovništva, broj pripadnika ove zajednice sa pravom glasa dostigao je rekordnih 32 miliona, što ovu etničku grupu čini najvećom manjinskom grupom u ukupnom glasačkom telu. Upravo zbog ove činjenice se postavlja ključno pitanje, da li će Hispano populacija biti ta koja će odlučiti američke izbore u novembru?\nPolitička participacija Hispano populacije\nKao referentna tačka praćenja političke participacije Hispanosa u mnogim analizama jeste upravo 1980, kada ova grupacija može da se posmatra kao relevantna u brojčanom i interesnom smislu. Prateći političke trendove i afilijaciju unutar Hispano populacije možemo zaključiti da je ova etnička grupa priklonjenija Demokratskoj partiji. Razlozi koji mogu biti ključni za pojašnjenje ovakve situacije su liberalniji stavovi o imigraciji, ekonomiji, rasnoj i etničkoj nejednakosti, socijalnim i zdravstvenim pitanjima. Kako su ovo ključne tačke u interesu, ipak ne tako homogene grupe, možemo da posmatramo njihovu podršku kandidatima Demokratske stranke kao konstantu. Kako bi opravdali ovu tvrdnju možemo da se oslonimo na analizu Pew Reseach Centre koji predstavlja političku participaciju Hispanosa na predsedničkim izborima od 1980. do 2012.\nAnaliza pokazuje da je podrška demokratskim kandidatima od 1980. bila konstantna i dostizala je svoje pikove 1996. i 2012. Trend je nastavljen i 2016. kada je Hilari Klinton osvojila 65%, a Tramp 29% Hispano glasova. Najzanimljiviji rezultat je zabeležen upravo 2012. usled Obaminog obećanja o reformi imigracione politke, što pokazuje važnost ovog pitanja za Hispano populaciju. Upravo trenutna imigraciona politka Amerike, koju od početka svog mandata propagira Tramp, može da nam da indicije da će se Hispano populacija na izborima odlučiti za onog kandidata koji ponudi liberalniju imigracionu politiku.\nSa druge strane, deo Hispano populacije koji glasa za republikanske kandidate, po mnogim analizama, to čini zbog više konzervativnih ideala oblikovanih izrazitim i veoma zastupljenim katolicizmom. Pitanja poput istopolniih brakova, abortusa, smrtne kazne i različitih rodnih pitanja su ona koja determinišu političku participaciju ovog dela zajednice i direktno donose glasove republikaniskim kandidatima.\nImajući u vidu još jedan deo ove slagalice, možemo videti kakavu prevagu Hispano populacija, sa trenutnom demografskom strukturom, može da donese na predstojećim izborima. Politička participacija Hispanosa je poprilično bitan resurs za Demokratsku partiju i samim tim možemo da očekujemo sve veći fokus ove stranke i Bajdena na ovaj deo američke populacije u finišu kampanje.\nHispano populacija i izbori 2020.\nPrethodno spomenuti detalji o demografskim promenama i političkoj participaciji Hispano populacije nam već predočavaju neizvesnost i komplikovanost predstojećih američkih izbora. Mnogi analitičari Hispano populaciju vide kao odlučujuću tokom novembarskih izbora i prateći trendove promena njihove političke afilijacije i na ovim izborima očekuju da će ovaj deo glasača svoj glas dati demokratskom kandidatu.\nTrend porasta ovog dela stanovništva menja i demografsku strukturu pojedinih država. Kako je ova grupacija vezana za određene, više liberalne, političke vrednosti postoji mogućnost promene ustaljene glasačke prakse u određenim državama ukoliko kandidati uspeju da privuku glasove Hispano populacije, pogotovo mlađeg, politički manje aktivnog, dela glasača. Promene možemo olako da očekujemo u državama gde Hispanosi imaju važan udeo kao što su Kalifornija 7,9 miliona, Teksas 5,6 miliona, Florida 3,1 milion, Njujork 2 miliona i Arizona 1,2 miliona.\nSvakako najveći uticaj na buduća politička dešavanja imaju Hispanosi stanovnici Nju Meksika koji čine 43% biračkog tela ove države. Nju Meksiko prate Kalifornija sa 30%, Arizona sa 24% i Florida sa 20%. Kompletna slika o učešću Hispano populacije u glasačkom delu svake od država detaljno je predstavljen kroz interaktivnu mapu izrađenu od strane Pew Reserach Centre gde upravo možemo da vidimo u kojim državama možemo očekivati nekonvencionalne rezultate izbora.\nKada se govori o promeni trendova glasanja u pojedinačnim državama bitno je napomenuti zašto bi veći broj Hispano glasača, potogovo mladih, mogao da bude motivisan da glasa. Pew Research Center je uporedio stavove većinskog stanovništva sa stavovima Hispano populacije o glavnim problemima koji određuju njihov konačni stav o tome za koga ce glasati na novembarskim izborima. Analizirajući prezentovane rezultate vidi se da su ekonomija, zdravstvena nega i korona virus trenutno najbitnije tačke koje determinišu političku afilijaciju Hispano glasača. Pored pomenutih, bitne tačke su i rasna i etnička nejednakost, biranje sudija Vrhovnog suda i klimatske promene koje zajedno ocrtavaju trenutne, goruće probleme sa kojima se suočava Tramp i njegova administracija. Upravo, zapostavljanje ovih tačaka i trenutno loše stanje u ovim sektorima, odnose glasove republikancima i nose veliki potencijal kada govorimo o mogućim promenama u dosadašnjim glasačkim praksama u državama gde su tradicionalno republikanci odnosili pobedu poput Arizone i Teksasa.\nFokusirajući se na već promenute tačke važno je osvrnuti se i na publikaciju Latino Decisions organizacije koje je svoju pažnju usmerila da na to kako pandemija korona virusa utiče na političku participaciju Latino glasača na nacionalnom nivou. Rezultati ove analize, izdati 16. avgusta su projektovali da 66% Hispano glasača podržava Bajdena, dok 24% svoj glas bi dalo Trampu. Ukoliko uporedimo da je u maju ove godine podrška Bajdenu bila 61%, onda možemo da sigurnošću da tvrdimo da trenutne političke akcije Trampove administracije rezultiraju progesivnim rastom Bajdenove podrške među Latinosima. Argumenti koji podržavaju ovu tvrdnju su da na skali od 1 do 10 Tramp među Hispanosima uživa poverenje od 3,1 i da 73% ispitanih smatra da su Tamp i njegova administracija zakasnili sa predstavljanjem mera suzbijanja pandemije i da je upravo to uzrokovalo velikim procenat smrtnosti.\nTakođe, u maju 2020. godine, 62% Hispano populacije je bilo sigurno da će iskoristiti svoje pravo glasa, dok je taj procenat porastao na 66% u avgustu što još jednom pokazuje progresiju među Hispano glasačima i relevantnost tvrdnje da na predstojećim izborima možemo da očekujemo velike promene u odnosu na dosadašnju praksu glasanja u već navedenim državama sa visokim brojem Hispano glasača. Naravno, za oba kandidata, najbitnije je da motivišu i privuku mlađe pripadnike ove zajednice, čiji broj ubrzano raste i koji nisu bili motivisani da učestvuju na izborima 2016. godine.\nHispanosi imaju potencijal da uzdrmaju dosadašnju glasačku praksu u tradicionalno konzervativnim i republikanskim državama ili makar smanje Trampov uspeh na izborima. Click To Tweet\nPorast udela Hispano populacije i samim tim porast broja Hispano glasača je jedan od važnih fakora koju mogu da donesu iznenađenje na predstaojećim izborima. Sa 32 miliona glasača, koncentrisanih najviše na Jugu i Zapadu zemlje, Hispanosi imaju potencijal da uzdrmaju dosadašnju glasačku praksu u tradicionalno konzervativnim i republikanskim državama ili makar smanje Trampov uspeh na izborima.\nDrugi faktor, na kome se gradi argument o velikoj relevantnosti Hispanosa za izbore 2020. godine jeste tradicionalna privrženost ovog dela populacije Demokratskoj partiji zbog više liberalnih pogleda da najbitnije tačke poput: imigracije, zdravstene nege, ekonomije, etničke i rasne nejednakosti, korona virusa i drugih pitanja. Kako se trenutna administracija suočava sa problemima u pomenutim sektorima, Hispano glasači, ukoliko budu dovoljno motivisani, sa velikom izlaznošću, mogu da ponove rezultat iz 2012. godine kada su sa 71% glasova podržali demokratskog kandidata Obamu. Uz sve priložene podatke i argumente sa sigurnošću možemo da tvrdimo da je podrška Hispanosa jedna od odlučujućih faktora na predstojećim, možda i najvažnijim, izborima u skorijoj istoriji Amerike.\nTagovi: bajden donald tramp republikanska partija sjedinjene američke države


Onlajn platforma cargo.one teži proširenju nakon najnovije runde finansiranja\nDecember 18, 2020 April 23, 2021 adminR\nOnlajn platforma za rezervaciju avionskog tereta cargo.one prikupila je 42 miliona dolara, budući da se proširuje svoje poslovanje u Severnoj Americi. Rundu finansiranja serije B vode Bessemer Venture Partners kojima se pridružuju postojeći investitori Indek Ventures, Creandum, Point Nine i Next47. U kompaniji su usredsređeni na mogućnosti za rast u Severnoj Americi, gde su aviokompanije tokom poslednjih nekoliko meseci povećale potražnju za teretom u poređenju sa pre godinu dana.\nOliver Neumann, generalni direktor cargo.one, rekao je: „Prikupljena sredstva iskoristićemo za nadogradnju našeg uspeha u Evropi, povećati našu korisničku bazu špeditera širom sveta i produbiti širenje na Severnu Ameriku i Aziju. ”\nMichael Droesch, potpredsednik kompanije Bessemer Venture Partners, dodao je: „Kompanija je imala brz i uspešan start u Evropi i mi smo uzbuđeni što podržavamo njihovo širenje u Severnoj Americi, koja predstavlja veliko i atraktivno tržište za cargo.one diferenciranu platformu . “\nPored toga, kompanija će nastaviti da razvija alate koji koriste podatke kako bi avio-kompanijama ponudila dinamičnije cene, uključila se u bolje planiranje ruta i predvidela potražnju na nestabilnim tržištima, kao i dodajući više proizvoda za rezervacije do 2021. godine. Investicija dolazi u napornoj godini za platformu. Poslednjih 12 meseci bila je izazovna godina za industriju vazdušnog tereta sa povećanom potražnjom za efikasnošću i uštedom troškova svih strana. To je rezultiralo povećanom upotrebom digitalnih rešenja za povećanje efikasnosti.\n„U takvoj nestabilnoj tržišnoj situaciji, i uprkos tome što se više oslanjaju na vazdušni teret kako bi podržali svoje linije, aviokompanije se trude da efikasno rasporede svoje kapacitete, što će dovesti do toga da špediteri neće moći da pristupe vitalnom teretnom prostoru.“, navode u cargo.one.\nMoritz Claussen, generalni direktor Cargo.one-a, rekao je: „Između 2019. i 2020. povećali smo korisničku bazu za 300% sa 2.000 špedicija koje sada koriste platformu u Evropi za rezervaciju ponuda u realnom vremenu u izuzetno nesigurnoj situaciji na tržištu – u to vreme rezervacije su porasle za više od 700%. Platforma je distribuirala više od 18 miliona ponuda špediterima, opslužujući 347 destinacija širom sveta, a isporučila je pošiljke u 122 zemlje.“\nFrancuska odobrava 50.000 EVRA za kupovinu električnih i vodoničnih kamiona\nPrvi električni kombi u voznom parku Pošte Slovenije


Više od pola odraslog stanovništva u EU vakcinisano - Biznis i Finansije\nHome\tVestiPolitika i društvo\tViše od pola odraslog stanovništva u EU vakcinisano\nSrbija je među prvima u Evropi započela vakcinaciju protiv Kovida, ali je u međuvremenu spala ispod EU proseka po procentu imunizovanog stanovništva.\nPrema najnovijim podacima Evropske komisije, 200 miliona Evropljana je primilo dve doze vakcina što je više od pola odrasle populacije na Starom kontinentu, tačnije 54,7 odsto.\nTo međutim nije ni izbliza dovoljno, jer je cilj Komisije da se ovog leta imunizuje 70 odsto odrasle populacije.\nOsim povećanja obuhvata vakcinacije, Evropi je potrebno i njeno ravnomernije širenje. Jer, neke zemlje prednjače u vakcinaciji dok druge značajno zaostaju. Primera radi, Holandija je najrevnosnija sa svojih 82 odsto potpuno vakcinisanih odraslih, a sledi je Finska sa 78 odsto.\nS druge strane, najmanje je vakcinisanih u Bugarskoj gde je manje od 20 odsto ljudi primilo makar prvu dozu, te u Rumuniji gde procenat potpuno imunizovanih iznosi 31.\nMi ne spadamo u ovu računicu jer još nismo u EU, a i da jesmo nalazili bismo se u donjem delu tabele sa svojih 39,2 odsto imunizovanih.


Na sastanku Generalne Skupštine Evropskog Istraživačkog Infratsrukturalnog Konzorcijuma 18. oktobra u Frankfurtu, Srbija je postala članica Evropskog Društvenog Istraživanja.\nPrema rečima koordinatora nacionalnog EDI tima za Srbiju, dr Dragana Stanojevića, uključivanje u ovo istraživanje omogućiće istraživačkoj zajednici u Srbiji transfer teorijskog i metodološkog znanja i praksi iz oblasti društvenih istraživanja u domaću naučnu zajednicu, osposobljavanje istraživača za obavljanje međunarodnih longitudinalnih i komparativnih istraživanja i povećavanje vidljivosti domaće akademske zajednice u međunarodnim krugovima.\nEvropsko društveno istraživanje (EDI) je metodološki i teorijski najobuhvatnije međunarodno komparativno istraživanje, koje se izvodi pod okriljem Evropskog istraživačkog infrastrukturalnog konzorcijuma – European Research Infrastructure Consortium (ERIC). Istraživanje se od 2002. godine sprovodi na svake dve godine i pritom je od strane institucija Evropske unije (Evropska komisija i Parlament EU) prepoznat kao jedan od ključnih izvora podataka koji omogućava merenje i razumevanje dugoročnih strukturnih promena, ali i promena vrednosno-kulturnih obrazaca i praksi građana i gradjanki u evropskim društvima.\nU ime Ministarstva prosvete, nauke i tehnološkog razvoja, Generalnoj Skupštini je prisustvovao dr Goran Bašić, direktor Instituta društvenih nauka, nakon čijeg izlaganja je Skupština jednoglasno donela odluku da Srbija može pristupiti EDI.\n„Uključivanje Srbije u Evropsko društveno istraživanje je od izuzetnog značaja s obzirom da će uključiti veliki broj naučnika, a pogotovu mladih istraživača u društvenim naukama i pružiti im priliku da sarađuju sa svojim evropskim kolegama“, izjavio je Vladimir Popović, državni sekretar Ministarstva prosvete, nauke i tehnološkog razvoja.\nPristup Srbije Evropskom društvenom istraživanju omogućilo je Ministarstvo prosvete, nauke i tehnološkog razvoja Republike Srbije, a podržao PERFORM, projekat Švajcarske agencije za razvoj i saradnju koji u Srbiji i Albaniji sprovodi organizacija HELVETAS Swiss Intercooperation i Univerzitet u Friburgu.


ISLAMSKI TERORISTI U LIBIJI OTELI MEDICINSKE RADNIKE IZ SRBIJE | DNEVNE\nISLAMSKI TERORISTI U LIBIJI OTELI MEDICINSKE RADNIKE IZ SRBIJE\nIslamska država kidnapovala je blizu 20 medicinskih radnika u Ibn Sina bolnici u Sirtu, u Libiji, tokom napada na ovu ustanovu u ponedeljak, saopštili su zvaničnici bolnice. Među otetim medicinarima nalaze se i državljani Srbije, javlja CNN..\nGrupa od 30 naoružanih militanata Islamske države napali su bolnicu dok je autobus čekao da u bolnicu poveze radnike koji nisu državljani Libije.Najveći broj otetih radnika su sa Filipina, dok su neki od njih državljani Ukrajine i Srbije. Navodno su se spremali da napuste grad zbog nesigurnosti, javlja CNN.\nZvaničnici vjeruju kako pripadnici Islamske države nisu želeli da medicinari napuste grad jer su oni zapravo jedini tim koji im je potreban za pružanje pomoći velikom broju ranjenih i povređenih.\nInače, Sirt se nalazi između Tripolija i Bengazija. Ovaj grad bio je najveća podrška Moameru Gadafiju i njegovim sledbenicima u građanskom ratu. Islamska država je kontrolu nad gradom, uključujući i bolnicu, preuzela prošle godine.\nFilipini demantovali otmicu četiri medicinske sestre\nFilipinska vlada je saopštila da četiri medicinske sestre iz Filipina, za koje je prethodno saopšteno da su ih iz bolnice u libijskom gradu Sirtu oteli pripadnici Islamske države, nisu kidnapovane, već ih je na bezbedno mesto odveo jedan prijatelj.\nŽvaničnici libijske milicije, koja se bori protiv lokalnog ogranka Islamske države za kontrolu nad Sirtom, sinoć je saopštio da su bolničarke otete u popodnevnim satima, prenosi AP.\nPortparol filipinskog Ministarstva spoljnih poslova Čarls Hose je, međutim, danas izjavio da je ambasada Filipina u Tripoliju stupila u kontakt sa jednom od bolničarki, koja je rekla da se sve četiri nalaze na bezbednom mestu.\nHose je naveo da je “jedan prijatelj četiri medicinske sestre bio zabrinut za njihovu sigurnost, pa ih je odveo na bezbedno mesto”. Portparol je, međutim dodao da se i dalje ništa ne zna o sudbini sedmorice filipinskih radnika nalazišta nafte, koji su ranije kidnapovani u Libiji.


Iz DNS poručili odbornicima većine "Vratite se u skupštinske klupe, naučite da rješavate nesuglasice na demokratski način" - Srpskainfo\nZašto skupštinska većina odbija prisustvovati sjednici na kojoj bi, rebalansom budžeta, on bio uvećan za 17 miliona KM? Kome ne ide u korist veći budžet i time veće mogućnosti za napredak našeg grada?, upitao je to Radislav Jovičić, predsjednik GO DNS Banjaluka i potpredsjednik DNS.\nKaže da su odbornici skupštinske većine u Banjaluke, odlučili da ne dođu na sjednicu te da su time onemogućili njeno zasjedanje.\n– Predsjednik Skupštine grada, Mladen Ilić, rekao je da se problemi riješavaju za pregovaračkim stolom, a ne na ulici, ali čini se da ne želi da sjeda za taj sto ako je preko puta neko ko mu ne odgovara. Na dnevnom redu sjednice je trebalo da bude Nacrt rebalansa budžeta za ovu godinu, kojim je budžetski okvir povećan za oko 17 miliona KM – rekao je Jovičić.\nNaglasio je da u ovoj situaciji ispaštaju građani Banjaluke.\n– Vi iz SNDS-a ste naučili samo na blokade, ucjene i neostvariva obećanja građanima. Tako ste govorili o platama u zajednički institucijama, tako nudite nemoguće na nivou Republike Srpske pa ste isti princip spustili i na lokalni nivo. Vidjećete da građani nisu naivni i da vide u kakvu izolaciju nas vodite. Zbog toga, mi iz Demokratskog narodnog saveza, pozivamo sve odbornike da se vrate u skupštinske klupe i nauče da riješavaju svoje nesuglasice na demokratski i civilizovan način – zaključio je Jovičić.\nBanjaluka DNSotkazivanje sjedniceRadislav JovičićSkupština grada Banjalukavladajuca vecina\n"DRUGOVI, KARTE SU OTKRIVENE" Jovičić pozvao bivše borce i starješine da se ujedine protiv političkih zloupotreba\n"Na sceni je nova prevara" Jovičić poziva borce da spriječe uplitanje politike u njihov rad\nBegić poručio skupštinskoj većini "Opozovite gradonačelnika ako smatrate da ne radi dobro svoj posao"


Crna Gora: Demokratski front najavio proteste\nPredstavnici DF-a na press konferenciji nakon izbora\nOpozicioni crnogorski Demokratski front (DF) najavio je proteste ukoliko manjinske partije prihvate ponudu Demokratske partije socijalista (DPS) da formiraju vladu sa njom.\n"Idemo na ulice, ponovo, ali ovoga puta svi zajedno", kazao je jedan od lidera Fronta Andrija Mandić na sastanku Predsedništva sa opštinskim odborima tog opozicionog saveza u Nikšiću, pišu današnje podgoričke "Vijesti".\nMandić je ocenio da je lider DPS-a Milo Djukanović "korupcijom privremeno sačuvao režim".\nU ostatku opozicije, medjutim do sada nije bilo razgovora o protestima, niti se Front zvanično obratio Demosu Miodraga Lekića, Socijaldemokratskoj partiji (SDP) Ranka Krivokapića i Gradjanskom pokretu "URA" s takvim predlogom, piše podgorički dnevnik.\nIzvor tog lista iz tih partija je kazao da "vraćanje mandata narodu" "nije u igri" za Demos, SDP i URU.\nOpozicija je na nedavnim parlamentarnim izborima zajedno osvojila 39 od 81 mandata u Skupštini i odbija da prihvati rezultate oktobarskih izbora, jer smatra da je objavljivanje hapšenja grupe osumnjičene za pokušaj terorizma uoči glasanja, uticalo da birači "nisu mogli slobodno da glasaju".\nOpozicija je bojkotovala konstitutivnu sednicu Skupštine i ponudila manjinskim partijama da formiraju vladu koju bi opozicija podržala.\nManjinske partije, medjutim, imaju ozbiljne rezerve prema pojedinim opozicionim partijama, posebno prema Frontu, i pregovaraju sa DPS-om o formiranju vlasti.\nDPS je na izborima osvojila 36 mandata, dok je manjinskim partijama pripalo pet poslaničkih mesta u novom sazivu Skupštine. Pored manjina, u postizborni savez sa DPS-om će i Socijaldemokratija, s dva osvojena mandata.


Grad Požarevac, RIO i Bambi zasadili sadnice drveća kod Atletskog stadiona\nPOČETNA LOKALNE VESTI // POŽAREVAC Grad Požarevac, RIO i Bambi zasadili sadnice drveća kod Atletskog stadiona\nGradonačelnik Grada Požarevca, Saša Pavlović, direktor preduzeća RIO i predstavnici kompanije ”Bambi” zasadili su sadnice drveća na potezu iza Bambi parka, gde je planirana izgradnja Atletskog stadiona.\nIvan Jovanović, menadžer korporativnih poslova u kompaniji Bambi, izjavio je da je ova kompanija donirala Gradu Požarevcu 300 sadnica drveća, među kojima ima i tuja, sibirskog bresta, borova….\nPodsetio je da su to trogodišnje sadnice, koje će u tom vremenskom periodu dostići visinu od 4-5m, i da će tek tada ovaj potez dobiti prve oblike parka.\nJovanović je izjavio da ova kompanija ima izvanrednu komunikaciju sa čelnicima Grada, da je Bambi žila kucavica Grada po kome smo poznati kako u zemlji, tako i van njenih granica, i ova donacija je samo deo zahvalnosti zajednici u kojoj Bambi posluje. Izjavio je takođe da ova donacija nikako nije kraj saradnje, i da se kao kompanija spremaju za nove projekte kojima će pomoći Požarevcu.\nGradonačelnik Grada Požarevca Saša Pavlović se u svojoj izjavi zahvalio kompaniji Bambi što je još jednom pokazala da je društveno odgovorna firma, i značajan prijatelj i partner Grada Požarevca, i naglasio da je ovo samo početak oplemenjivanja ovog prostora, i da zajedno sa Bambijem već uveliko rade na zajedničkim projektima koji se tiču prostora Bambi parka, kako bi ovaj prostor vratio jedan stari sjaj.\nPRETHODNI ČLANAKUhapšena ženska osoba zbog izazivanja sabraćajke na putu Požarevac-Kučevo\nSLEDEĆI ČLANAKPronađen leš u Lole Ribara u Požarevcu sa prelomom lobanje


Pančevo, 5. jul 2019. – Potpredsednik Pokrajinske vlade i pokrajinski sekretar za privredu i turizam, Ivan Đoković, boravio je u Gradu Pančevo i tom prilikom posetio učesnike 4. Međunarodnog letnjeg srpsko-ruskog ekološko-geografskog kampa u Srbiji. Učesnici kampa su članovi i predstavnici Ruskog geografskog društva, najstarije nevladine organizacije na teritoriji Ruske Federacije i jedno od najstarijih naučno-geografskih društava u svetu.\nČetvrti Međunarodni letnji kamp se ove godine održava u periodu od 1. do 15. jula, u organizaciji Ruskog geografskog društva i njihovog Centra u Srbiji.\nPotpredsednik Ivan Đoković je organizatorima i učesnicima Kampa predstavio privredne, turističke i ekološke potencijale AP Vojvodine, ukazavši na postignute rezultate i ambiciozne planove koje bi trebalo realizovati u narednom periodu.\nPokrenuvši diskusiju po mnogobrojnim pitanjima o međudržavnoj saradnji, organizatori su ujedno i pohvalili inicijativu potpedsednika Đokovića da se ovaj značajan obrazovni program, kako je nazvan u Rusiji, ubuduće više usmeri ka prostoru i potencijalima AP Vojvodine.\nRazvojni centar Ruskog geografskog društva u Srbiji je u protekle četiri godine, u saradnji sa brojnim institucijama i organizacijama iz Republike Srbije, organizovao volonterske kampove, terensku nastavu, kao i programe koje su sprovodili srpki i ruski nastavnici i saradnici u nastavi.


Fratini: Bez državničkih simbola na samitu u Sarajevu\nJeremić i Fratini tokom susreta u Beogradu\nMinistar spoljnih poslova Italije Franko Fratini, koji je danas posetio Kosovo, izjavio je da je Priština podržala predlog da na samitu u Sarajevu učestvuje bez isticanja državničkih simbola.\n“Na Samitu u Sarajevu trebalo bi koristiti takozvani “gimnik model”, koji je korišćen na skupu u Pragu, gde su zvaničnici raznih zemalja bili predstavljeni samo imenom, bez isticanja drzavničkih simbola”, izjavio je šef italijanske diplomatije Franko Fratini nakon razgovora sa ministrom spoljnih poslova Kosova Skenderom Hisenijem.\nHiseni je podržao predlog Fratinija, rekavši da je prihvatljivo svako rešenje koje će Kosovo predstavljati ravnopravno sa ostalim učesnicima. Ministar inostranih poslova Italije u pristini je ragovarao i sa predsednikom i premijerom Kosova Fatmirom Sejdiuom i Hašimom Tačijem.\nObraćajući se poslanicima Skupštine Kosova, na sednici koja je priredjena u njegovu čast, Fratini je kazao da Italija u potpunosti podržava Kosovo na putu ka Evropskoj uniji i istakao da mora da postoji i odgovornost Kosova kao države prema svim gradjanima.\n“Italija je odmah priznala nezavisnost koja je sada nepovratna I to je ključan element ovog regiona. Medjutim nezavisnost je takodje status koji zahteva dodatne odgovornosti na nacionalnom nivou za garantovanje sigurnosti, blagostanja I takodje prava svih gradjana bez razlike i bez diskriminacije”, rekao je Fratini.\nPredsednik Skupštine Kosova Jakup Krasnići zahvilio se šefu Italijanske diplomatije što je ta zemlja medju prvima priznala nezavisnost Kosova rekavši da su taj primer kasnije sledili i ostali, kako je kazao, prijatelji Kosova.\nMinistri inostranih poslova Italije i Kosova\n“Od proglašenja nezavisnosti Kosovo je postalo faktor mira i stabilnosti u regionu. Na Kosovu postoji stabilna politička klima i vlada duh pomirenja i medjuetničke saradnje”, rekao je Krasnići.\nItalijanski šef diplomatije posetu Prištini završio je susretom sa najvišim medjunarodnim predstavnicima na Kosovu.\nMinistar inostranih poslova Italije je prethodno u Beogradu, u razgovoru sa najvišim zvaničnicima Srbije, takođe predložio da na samit u Sarajevo dođu i Srbija i Kosovo, jer neće biti isticanja naziva zemalja.\nFratini je rekao da sa konferencije članicama EU treba da bude upućena poruka o tome šta države regiona mogu da ponude Uniji, kako bi se u neophodnost prikljčenja ovih država EU uverile i one članice koje su za sada neodlučne.\nSrpski šef diplomatije Vuk Jeremić kazao je da veruje će i Priština pokazati dozu spremnosti da se tom problemu razumno pristupi.\n"Ali postoje neke crvene linije koje se ne mogu preći bilo kakvom dozom dobre volje. A to su linije međunarodnog prava i Rezolucije 1244. Kosovo ne može nigde biti predstavljeno na način koji je u suprotnosti sa Rezolucijom 1244."\nFratini, koji se sastao i sa potpredsednikom vlade Božidarom Đelićem, poručio je da njegova zemlja podržava što skorije upućivanje aplikacije Srbije za članstvo u EU na razmatranje Evropskoj komisiji – bilo bi dobro do kraja juna, kako bi Srbiji što pre bio upućen upitnik i počeo njen zvanični put ka EU.\nFratini je istakao da se Italija zalaže i za što skoriji početak primene Sporazuma o stabilizaciji i pridruživanju i da želi da bude prva zemlja EU koja će ratifikovati sporazum:\n"Taj sporazum je za sada blokiran i radimo na tome da se što pre odmrzne. Italija je tehnički već spremna da ratifkuje taj sporazum u parlamentu čim se dobije zeleno svetlo za to."\nGovoreći o ukidanju signala srpskih operatera na Kosovu, šef italijanske diplomatije je rekao da u osetljivoj situaciji kakva je trenutno na Kosovu i Metohiji, gde su Srbi ostali bez telefonskog signala, "svaki potez mora biti dobro promišljen. Fratini je ocenio da treba hitno sprovesti tehnička rešenja kako problem ne bi eskalirao, a ne praviti od toga političko pitanje.


Topson: ''Ovo će možda biti moj poslednji TI'' - RUR Esports\nTopson: ”Ovo će možda biti moj poslednji TI”\nDvostruku TI šampion i esports milioner, OG midlejner Topias ”Topson” Tavitsainen, je u nedavnom finskom intervjuu otkrio da će predstojeći TI10 možda biti poslednji turnir u njegovoj Dota 2 karijeri.\nTopson je postigao sve što jedan esportista može da poželi. Bez gotovo ikakvog takmičarskog iskustva osvojio je najprestižniji Dota 2 turnir na svetu, The International, i postao milioner sa samo 20 godina. To nije sve, jer je zajedno sa svojim saigračima i ekipom OG, osvojio čak 2 TI-ja, i to zaredom! Povrh svega toga, u septembru prošle godine je postao otac.\nU nedavnom intervjuu je otkrio da će posle predstojećeg TI šampionata otići na dužu pauzu, i da nije siguran da li će se ikada vratiti. Dodao je da želi da se fokusira na porodicu i streaming. Iako će se verovatno povući sa profesionalne Dota 2 scene, pomenuo je da je zainteresovan za posao analitičara na turnirima.\nNaravno, da bi se uopšte kvalifikovali na TI, Topson i OG prvo moraju da prođu kroz brutalne evropske kvalifikacije, koje počinju upravo sutra.\nTags Moba OG The International TI TI10 Topson\nDa li ste ikada videli smešniju 1v3 situaciju?\nWorlds 2020 šampion Khan pravi veliku pauzu zbog obaveznog vojnog roka


srbijasport.net - Tisa - Novi Bečej - Vesti\nNedelja, 11.04.2021 15:17\nFutsal / Muškarci / Tisa\nTisa Futsal / Muškarci\n20.03.2021 15:04 V. Jankov\nFutsaleri iz Bečeja i Novog Bečeja otvorili su minulo kolo drugoligaškog karavana utakmicama u petak i pobedili, a u aktuelnom izaći će na teren tek u ponedeljak. Bečejci gostuju u Blaceu i sastaju se sa Jastrepcom, a Novobečejci putuju u Vršac i igraju sa Forumom. Sam pogled na tabelu kazuje da će Blace biti domaćin derbija kola. Jer, momci sa Tise su sa 45 bodova lideri, a eksprvoligaš...\n11.03.2021 11:25 V. Jankov\nAko je verovati tabeli, futsaleri iz dva Bečeja bi u 17. kolu drugoligaškog karavana trebali da zabeleže pobede. Zanimljivost je da će i lider Bečej 2003 i šestoplasirana Tisa iz Novog Bečeja svoje utakmice kao domaćini igrati u petak, 12. marta,sa početkom u 21 sat. Bečejci dočekuju obrenovački Palež, koji je osmoplasiran sa 18 bodova, a Novobečejci će ugostiti "fenjerdžiju" Metalac Kolorado...\n05.03.2021 22:00 V. Jankov\nVoljom žreba, futsaleri iz dva Bečeja u aktuelnom 16. kolu Druge lige Srbije imaju izuzetno teške ispite. Novobečejska Tisa gostuje sutra u Loznici i od 16 sati igra protiv drugoplasirane Loznice Grad 2018, a lider Bečej 2003 putuje u ponedeljak za Ivanjicu i sastaje se s istoimenom trećeplasiranom ekipom od 20 sati. - Poznato je da mi imamo nekoliko fudbalera u našem sastavu i svi će...\n25.02.2021 11:57 V. Jankov\nIako se očekivalo da će lider naše elite lako preplivati Tisu, FON je osminu finala izborio tek posle izvođenja penala, jer je utakmica završena nerešenim rezultatom 4:4. Drugoligaš se isprsio i prevazišao svoje mogućnosti, pa je sve ličilo na utakmicu za bodove elitne lige Nikola Tomić je otvorio seriju golova u 5. minutu, a Pešić izjednačio minut kasnije. Pogocima Tomčića i Guberinića...\n19.02.2021 07:40 V. Jankov\nDrugoligaškom futsal karavan ovog vikenda po 14. put bije bitke. Lider Bečej 2003 će u subotu od 18 sati ugostiti Banjicu, a novobečejska Tise u nedelju od 20,30 sati igra u Obrenovcu protiv Paleža. - Čeka nas izuzetno teška utakmica. Nikako ne smeju da nas zavaraju položaj na tabeli Banjice i to što smo ih jesenas pobedili na njihovom terenu sa 4:1. Jer, imali smo tada obilatu pomoć...\n15.02.2021 12:38 V. Jankov\nFutsaleri lidera drugoligaškog karavana Bečej 2003 pobedili su Zufo u Bujanovcu rezultatom 4:3 (1:1) i sa ukupno 33 boda zadržali prednost od šest bodova u odnosu na prve pratioce, Loznucu Grad 2018 i Ivanjicu, a novobečejska Tisa je izgubila na svom terenu od Ivanjice sa 2:4 (1:3) i zaostala je šest bodova iza pomenute dve ekipe i mesta koja vode u baraž za elitu. Bečejci su vodili...\n10.02.2021 11:25 V. Jankov\nŽreb je hteo da se komšije iz dva Bečeja sastanu već u prvom kolu nastavka sezone. Uspešnii su bili Banaćani, koji su se istom merom (5:2) revaširali Bačvanima za poraz na startu nove sezone u Novom Bečeju. Međutim, svesni su i jedni i drugi da je to samo utakmica u nizu i da svakoj narednoj moraju prići maksimalno odgovorno. Inače, nema ništa od ostvarenja zacrtanog cilja, a on nije mali. Oba...\n04.02.2021 22:00 V. Jankov\nNema dileme, najinteresantnije na startu nastavka drugoligaškog futsal karavana biće kraj Tise. Lider Bečej 2003 dočekuje šestoplasiranu Tisu iz susednog Novog Bečeja. Biće to, kao i uvek, više od igre. Položaj na tabeli nije uvek primaran za ishod u komšijskom derbiju. Trenutak inspiracije, bljesak pojedinca, neka greška... Sve su to faktori koji mogu da presude. Upravo iz tog razloga je...\n01.02.2021 19:29 V. Jankov\nVoljom žreba, komšije iz dva Bečeja međusobno će odmeriti snagu u premijeri nastavka prvenstva Druge futsal lige Srbije. Utakmica je zakazana za petak u 21 sat, a igra se na parketu "hrama sportova" u Bečeju. Jesenas u Novom Bečeju bilo je 5:2 za Bečejce. Novobečejska Tisa priželjkuje uspeh u revanšu, pogotovo posle osvajanja trofeja pobednika kupa Vojvodine, a Bečejci, pak, očekuju da...\n25.01.2021 20:28 V. Jankov\nImajući u vidu da se prvenstvena trka drugoligaškog futsal karavana nastavlja prvog februarskog vikenda, razumljivo je, mada su Bečej 2003 i Tisa iz Novog Bečeja pripreme počeli pre dve nedelje, što su počeli sa igranjem kontrolnih utakmica. Bečejci su munulog četvrtka igrali u Zrenjaninu sa SAS-om i golovima Goluba, Živkucina i Novakovića pobedili sa 3:1. U sredu na Savindan gostovaće...\nstefanradojicic je tipovao utakmicu\ndj je podelio utakmicu\nTanasko Rajić - Balkanski 0:3\nfkgunjevac je podelio utakmicu\nMurgaš 2012 - Gunjevac 1:1\nbojgli je podelio utakmicu\nJedinstvo Putevi - Polimlje 8:0\nSloga - POFK Letnjikovac 5:0\nZmaj3 je podelio utakmicu\nMali korak - Rajac 0:2\nBojan Koturović je tipovao utakmicu\nSveti Stefan - Mladi proleter 3:1\nRoske19 je podelio utakmicu\nIndex - Borac 1:4\nАна je tipovao utakmicu\nKragujevac - Stanovo 1941 0:3


Island je ponosna zemlja vikinga više od 2.000 godina /VIDEO - Smedia\n24.02.2018 | 16:00\nVikinzi su se otisnuli sa obala Skandinavije i naselili Island pre više od 2.000 godina, pa je vikinški identitet na tom severnom ostrvu još uvek veoma važan deo lokalne kulture i tradicije.\nJedna od poznatijih znamenitosti islandske prestonice Rejkjavika je statua Lejfa Eriksona, vikinga i skandinavskog istraživača za koga se veruje da je prvi Evropljanin koji je, pet vekova pre Kolumba, otkrio Severnu Ameriku. Ona ponosno stoji ispred jedinstvene katedrale Halgrimskirkja.\nIzložba posvećena naseljavanju Islanda obiluje eksponatima iz vremena vikinga. Postilac na njoj može da proba kompletan oklop, opremu i oružje vikinškog ratnika.\nIpak, zagriženi fanovi vikinške istorije mnogo su ratoborniji od toga. Pravi zaljubljenici u svoju tradiciju okupljeni su u vikinške klubove u kojima vežbaju mačevanje i druge borbene tehnike, sa kojima se takmiče na...\nBEKER: NOVAK ĐOKOVIć – NAJBOLJI SPORTISTA NA SVETU FOTO\nBritanska agencija Balkan Holidays koja je specijalizovana za destinacije u balkanskim zemljama u novoj ponudi aranžmana za 2019. i 2020. godinu nema Srbiju ...\nVerovatno ste čuli za američke i bosanske piramide, ali za ove bismo se kladili da niste!\nKomšijski grad uvršten u jedan od najromantičnijih na svetu\nAmerički sajt "Matador Network" uvrstio je Mostar na listu najpotcenjenijih romantičnih gradova u svetu.\nOprez: Čuvenoj "prevari" avio-kompanije odlučile da stanu na put\nTrik "skriveni grad" je tradicionalno bio jedna od najbolje čuvanih tajni među putnicima.\nJezero Karakul je centalnoazijska verzija Mrtvog mora i, verovali ili ne, njegov salinitet nije sprečio neke da pokušaju da plove njime.


Ben Volas ponovo u Detroitu!\nDetroit Pistons Legende\nČlan kuće slavnih, nekadašnji NBA šampion i četvorostruki osvajač titule defanzivca godine, Ben Volas vratio se kući, u redove Detroit Pistonsa. Nekadašnji centar “Motor Sitija” postao je novi direktor košarkaških operacija franšize iz Detroita.\nIz organizacije Pistonsa saopštili su da je Volas angažovan kao podrška generalnom menadžeru Troju Veveru i treneru Dvejnu Kejsiju, kao neko ko je zadužen za košarkaške operacije, ali takodje i kao savetnik koji će na oku imati i sve igrače koji se nalaze u razvojnoj ekipi Detroita, Motor Siti Krujsu.\n“Ben je član kuće slavnih i neko ko se uvek vraćao u Detroit i podržavao naš tim i našu organizaciju. On predstavlja utemeljenje svega što radimo i biće velika pomoć Troju, Dvejnu i ostatku organizacije franšize” – rekao je u saopštenju vlasnik tima Tom Gours\nBez sumnje, jedna lepa vest za sve navijače Pistonsa, jer povratak igračke legende koja je donela mnogo toga Detroitu predstavlja pravo bogatstvo, makar i u obliku savetnika i člana organizacije i franšize Detroita.


Višković u Grčkoj predstavio potencijale Srpske za investiranje - mojKontakt portal - Radio Televizija Kontakt\nVišković u Grčkoj predstavio potencijale Srpske za investiranje\nPredsjednik Vlade Republike Srpske Radovan Višković rekao je da je Grčko–srpskoj privrednoj komori u Solunu predstavio potencijale Srpske za investiranje.\nOn je napomenuo da je pri Kabinetu predsjednika Vlade Srpske osnovana Direkcija za javne investicije i da je to adresa na kojoj članovi Grčko–srpske privredne komore mogu dobiti kvalitetan odgovor o potencijalnoj saradnji.\n“Upoznali smo ih da ćemo mi u septembru ovdje na velikom privrednom forumu koji se odžava svake godine u Solunu doći sa našom Investiciono-razvojnom bankom, a biće predstavljeni svi kapaciteti, privredni potencijali, i lokalnih zajednica i Republike Srpske. Pozvao sam ih da uzmu učešće na tom forumu i da iz prve ruke se upoznaju o privrednim potencijalima Srpske”, istakao je Višković.\nOn je u Solunu rekao da Republika Srpska nudi privredni ambijent koji je najpovoljniji u BiH, a i šire.\n“Smatram ovo uspješnim sastankom koji će sigurno izroditi još tješnju i bolju privrednu aktivnost privrede Republike Srpske i Soluna ili Grčke. Pozvao sam ove ljude da dođu u Banjaluku, da se još više unaprijedi saradnja, a Vlada Republike Srpske, institucije Srpske, biće tu na pomoći kao servis za njihove aktivnosti”, istakao je Višković.\nOn je rekao da grčki investitori nisu u prethodnom vremenu izlazili iz granica Grčke ali da je sada sazrelo vrijeme da svoje investiticije grade i van granica te zemlje.\nVišković je rekao da, koristeći istorijske prijateljske veze Grčke i Srpske, privrednici Grčke žele da u narednom periodu što više investiraju na prostor Republike Srpske.\n“Svake godine imamo znatno veći rast privredne aktivnosti sa Grčkom. U posljednjih godinu ili dvije pojavljuje se znatno veći broj privrednih subjekata koji otvaraju svoje pogone na prostoru Republike Srpske”, istakao je Višković.\nOn je rekao da su skoro sve lokalne zajednice Srpske spremne da budućem investitoru ponude po vrlo povoljnim uslovima zemljište za gradnju njihovih pogona.\n“Ne može se dati besplatno po našim zakonima ali ako nekome date kvadrat zemlje po jednu marku ili jedan evro, onda to dođe besplatno. Sa svom potrebnom infrastrukutom, voda, električna energija, kanalizacija, putna infrastrukturom, to je nešto što skoro niko u regiji u ovom momentu ne može da ponudi”, naglasio je Višković.\nPremijer Srpske boravi u višednevnoj posjeti Grčkoj. (Srna)


JEDAN NOVOREGISTROVANI, U BOLNICI DVA PACIJENTA · Kraljevo.online\nNASLOVNA VESTI JEDAN NOVOREGISTROVANI, U BOLNICI DVA PACIJENTA\nJEDAN NOVOREGISTROVANI, U BOLNICI DVA PACIJENTA\nOd 24 testirana, jedan novooboleli od kovida, a u bolnici na infektivnom odeljenju leče dva pacijenta\nPrema Izveštaju Zavoda za javno zdravlje Kraljevo, epidemiološka situacija na teritoriji grada Kraljeva, na dan 6. oktobra 2020. godine – promenjena je. Od poslednjeg izveštaja, stigli su rezultati PCR testiranja. Od 24 uzorka brisa uzeta u zdravstvenim ustanovama na području grada Kraljeva od osoba sa simptomima bolesti „Covid-19“ ili po drugim indikacijama za testiranje – novoregistrovan pozitivan je jedan (1).\nPrema informacijama Zavoda za javno zdravlje Kraljevo, ukupan broj registrovanih lica pozitivnih na virus „SARSCoV-2“, koji izaziva zaraznu bolest „Covid-19“, na teritoriji grada Kraljeva na dan 06.10.2020. godine je – 1.419.\nOd poslednjeg izveštaja, sa teritorije grada Kraljeva, u Opštoj bolnici „Studenica“, nije bilo preminulih, a na Infektivnom odeljenju leči se dvoje pacijenata od Covida 19.


Liebherr CT 2931 frižider sa zamrzivačem cena, cene Srbija, prodaja Beograd Novi Sad Niš\nLiebherr CT 2931 frižider sa zamrzivačem cene\nLiebherr CT2931 Samostojeći, Energetski razred A++, Kapacitet frižidera 218 l, Kapacitet zamrzivača 52 l... specifikacija\nTrenutno nemamo slike za Liebherr CT 2931\nEPonuda nije internet prodavnica već Vam omogućava da brzo i lako nađete Liebherr CT 2931 frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi Liebherr frižider sa zamrzivačem CT 2931 na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za Liebherr Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Liebherr CT 2931 frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za Liebherr CT 2931 frižider sa zamrzivačem. Pre kupovine, podatke za Liebherr frižider sa zamrzivačem CT 2931 proverite na sajtu PROIZVOĐAČA.


događaji « Verbalisti\nHIT LISTA VERBALISTAPROUD MARY, Tina Turner (VIDEO, klikni na foto) NAJNOVIJE\tVideo vezbe za ucenje nemackog jezika, Offline im Urlaub\nVerbalisti nagrađuju: Novogodišnji doček “Širom zatvorenih očiju”\n26-dec-2012 · PRODIREKT\tMagični 31. decembar, uvek ispunjen nadama i lepim željama, je pred nama. Novogodišnja žurka Verbalista prošle godine okupila je preko 300 zvanica a stand-up komičari postarali su se da nam to veče bude još zabavnije. Pogledajte ovde kako smo se proveli prošle godine. Ove godine komunikacijska mreža Verbalisti sklopila je partnerstvo sa organizatorima verovatno najpopularnijeg beogradskog novogodišnjeg dočeka – “Širom zatvorenih očiju”, za još jednu nezaboravnu zabavu.\nOsmu godinu za redom, “Širom zatvorenih očiju” pruža najzanimljiviji koncept zabave koji će okupiti brojne posetioce iz urbane populacije, kao i veliki broj javnih ličnosti umetničke i kulturne scene.\nse prijavite da pratite sadržaje na našem sajtu http://www.verbalisti.com - unesite vašu email adresu u desnom gornjem uglu sajta ispod naslova PRATITE VERBALISTE (ili kliknite na dugme “Prati” u donjem desnom uglu) i\nda nam pošaljete vaše kontakt podatke na urednik@verbalisti.org s naznakom “za Širom zatvorenih očiju”.\nPoslednji kontigent od 200 karata - 3500 RSD\nKancelarija Kosovska 51 (dvorišna kuća) 15-21h\nBilet Centar Trg Republike 5\nUoči novog izdanja “Širom zatvorenih očiju”, podsećamo vas kako je bilo prethodnih godina.\nSledeće godine, pohvale su se pretvorile u zvanična priznanja i nekoliko radio stanica, mesečnih magazina i sajtova proglasili su “Širom zatvorenih očiju” najboljim događajem u novogodišnjoj noći 2007.\n“Širom zatvorenih očiju 2013″ održava se u dva aristokratska objekta naših najvećih dinastija, Karađorđevića i Obrenovića koje se nalaze u samom centru grada.\nPogledajte spot za “Širom zatvorenih očiju”:\nPODELI:FejsbukLinkedinTviterGoogle +1PinterestTumblrReditDigE-poštaŠtampanjeLike this:Sviđa mi se Učitavanje... Glumica Branka Katić i reditelj Džulijan Farino s Verbalistima\n21-dec-2012 · PRODIREKT\tMi Verbalisti uživali smo sinoć u odličnoj komediji i pravom pretprazničnom raspoloženju koje je počelo premijerom filma „Ćerka najboljeg prijatelja“ (The Oranges) a završilo se žurkom u Biber restoranu koju je priredila kuća Cinefest.\nU razgovoru s rediteljem Džulijanom Farinom saznali smo razne zanimljivosti sa snimanja filma The Oranges, a naravno doznali smo i kakav je naš omiljeni Doktor Haus u privatnom životu. A onda smo imali posebno zadovoljstvo da popričamo i sa Džulijanovom suprugom, poznatom srpskom glumicom Brankom Katić, koja nam je “pojasnila“ kako izgleda jedan porodični život „na srpskom i engleskom“. Ove zanimljive intervjue imaćete prilike da gledate u našoj TV emisiji „Speak Your Mind!“, a do tada izdvajamo nekoliko najlepših slika sa sinoćne premijere.\nURNEBESNA (I DIRLJIVA) KOMEDIJA „ĆERKA NAJBOLJEG PRIJATELJA“\nJoš uvek nije kasno da osvojite besplatne ulaznice za subotnju ili nedeljnu projekciju filma posle koje ćete bioskop napustiti nasmejani i u divnom raspoloženju.\nVerbalisti nagrađuju 10 svojih fanova sa po 2 ulaznice za filmske predstave u subotu i nedelju – sve što treba da uradite da biste učestvovali u izvlačenju besplatnih ulaznica je da se registrujete na našem sajtu www.verbalisti.com (unosom email adrese u polje PRATITE NAŠE SADRŽAJE) i pošaljete kompletne kontakt podatke na urednik@verbalisti.org. Imena srećnih dobitnika biće objavljena danas 21. decembra do 18:00 časova.\nPODELI:FejsbukLinkedinTviterGoogle +1PinterestTumblrReditDigE-poštaŠtampanjeLike this:Sviđa mi se Učitavanje... Spisak nagrađenih za predstavu Dizni na ledu\n14-nov-2012 · PRODIREKT\tZahvaljujemo se svima vama koji ste nam poslali mejlove, a bilo vas je čak 234! Mi bismo vas vrlo rado sve poveli na ovu divnu predstavu, ali smo morali da izaberemo samo 10 dobitnika.\nPODELI:FejsbukLinkedinTviterGoogle +1PinterestTumblrReditDigE-poštaŠtampanjeLike this:Sviđa mi se Učitavanje... Dizni na ledu, zabava počinje a Verbalisti nagrađuju\n04-nov-2012 · PRODIREKT\tSvetski spektakl “Dizni na ledu: zabava počinje” samo što nije počeo u Beogradu! Kombank arena se od 15. do 18. novembra pretvara u pravu ledenu dvoranu sveta bajki, praznika i zabave.\nPODELI:FejsbukLinkedinTviterGoogle +1PinterestTumblrReditDigE-poštaŠtampanjeLike this:Sviđa mi se Učitavanje... Zagrevanje pred najveću žurku na ledu – Dizni na ledu (Disney on Ice) (FOTO GALERIJA)\n27-okt-2012 · PRODIREKT\tVerbalisti vas vode na najveću žurku na ledu – Disney on Ice\nSvetski spektakl “Dizni na ledu” (Disney on Ice) ovog novembra i u Beogradu! Već je utvrđen datum nezaboravne žurke koja će inspirisati porodice da u jednom danu proslave sve praznike u godini. Uz Mikija Mausa i njegovih drugara nikada nije dosadno a zašto je Diznijeva predstava na ledu jedinstvena i kako je postala toliko popularna svuda u svetu imaćete prilike da uskoro vidite u našem TV prilogu i ekskluzivnim intervjuima koje su Diznijevi junaci dali Verbalistima.\nPODELI:FejsbukLinkedinTviterGoogle +1PinterestTumblrReditDigE-poštaŠtampanjeLike this:Sviđa mi se Učitavanje... Stranica 1 od 5 1


Nedimović i Čohan o srpskoj robi za indijsko tržište - Neverovatna Indija\nNaslovna Život Nedimović i Čohan o srpskoj robi za indijsko tržište\nMinistar poljoprivrede, šumarstva i vodoprivrede Branislav Nedimović i ambasadorka Indije Narinder Čohan dogovorili su danas da se u narednom periodu precizno definišu oblasti poljoprivredne proizvodnje koje mogu da obezbede plasman srpske robe na indijsko tržište.\nKako je navedeno u saopštenju, Nedimović i Čohan su razgovarali o mogućnostima za predstavljanje srpskih poljoprivrednih proizvoda poput voća, povrća i mesa na predstojećem sajmu Vorldfud Indija, koji će se održati u novembru mesecu.\nMinistar je istakao da je Srbija zainteresovana za učešće na sajmu, te da u tom smislu i prihvata poziv da poseti sajam Vorldfud Indija.\nNa sastanku je dogovoreno i da se posebno intenziviraju razgovori o investicijama vodećih indijskih kompanija u oblasti proizvodnje traktora i mehanizacije.\nU razgovoru je ocenjeno da bi takve investicije u Srbiji bile od velikog značaja ne samo za sveukupnu privrednu aktivnost, već i za male poljoprivrednike kroz veću dostupnost pristupačnih i kvalitetnih traktora i mehanizacije, prenosi Tanjug.\nPrethodni tekstIndijska privreda sedam decenija posle sticanja nezavisnosti – šest reformi koje su izazvale „veliki prasak“\nSledeći tekstEvo kako je Novak Đoković “naterao” jednu Indijku da veruje u čuda


Tokom prve polovine jula mjeseca održane su dvije radionice za obuku zaposlenih u lokalnim samopurpavama pod nazivom „Ljudska prava LGBTIQ osoba: izazovi i potrebe na lokalnom nivou“ i „Kreiranje efektivnih lokalnih akcionih planova za unapređenje kvaliteta života LGBTI osoba na lokalnom nivou“. Radionice je organizovao NVO Juventas u partnerstvu sa NVO Queer Montenegro i Asocijacijom Spektra u okviru projekta „Ponos svuda: Strateški pristup ljudskim pravima LGBTIQ osoba u Crnoj Gori“ finansiranom od strane Evropske unije posredstvom Delegacije Evropske unije u Crnoj Gori.\nObje radionice su održane u Budvi u hotelu “Slovenska plaža”: Prva je trajala od 8. do 10. jula 2020. Godine, a druga od 15. do 17. jula 2020. godine.\nRadionice su namijenjene predstavnicima/cama lokalnih samouprava koje su dio nacionalne fokal point mreže za promociju ljudskih prava LGBTI osoba, te imaju ključnu ulogu u kreiranju i implementaciji lokalnih akcionih planova.\nPrva obuka imala je za cilj da se učesnici/ce upoznaju sa LGBTIQ zajednicom, te svakodnevnim izazovima sa kojima se LGBTIQ osobe susrijeću posebno na lokalnom nivou.\nTokom druge obuke, lokalne samouprave koje su radile, te i usvojile lokalne akcione planove za unapređenje kvaliteta života LGBTI osoba u Crnoj Gori (Kolašin, Bijelo Polje, Podgorica, Mojkovac i Kotor) predstavile su svoj rad i usvojena rješenja predstavnicima/cama drugih opština koje će u narednom periodu biti dio ovog procesa (Cetinje, Bar, Pljevlja). U procesu rada na samoj obuci napravljena je analiza lokalnih konteksta, definisane su problemske oblasti, mapirani zainteresovani akteri, precizirane prioritetne oblasti i ciljevi, ali i definisani prijedlozi mjera u okviru draftova dokumenata za svaku od novouključenih opština.\nIspred Opštine Kotor obuci je prisustvovala savjetnica za mlade, djecu i LGBTI, Madalena Martinović, koja je održala online prezentaciju o kreiranju i usvajanju lokalnog akcionog plana za unaprjeđenje kvaliteta života LGBTI zajednice u opštini Kotor.


Radonjić želi dobru igru Zvezde protiv Efesa\nTrener košarkaša Crvene zvezde Dejan Radonjić rekao je danas da Efes ima kvalitetnu ekipu za završnicu Evrolige, ali da njegov tim u predstojećoj utakmici želi da prikaže dobru igru.\n“Otputovali smo u Istanbul sa željom da pružimo dobru partiju, svesni kvaliteta i uz respekt protivnika. Efes predvodjen trenerom Dušanom Ivkovićem ima ove godine tim koji sa mnogo razloga može da očekuje visok plasman i završnicu. Svesni smo da neće biti lako, ali imamo i mi svoju želju i nadamo se dobroj utakmici”, rekao je Radonjić za klupski sajt.\nKošarkaši Crvene zvezde jutros su otputovali u Istanbul, gde će u sredu od 18 časova igrati protiv Efesa, utakmicu prvog kola Grupe E u Top 16 fazi Evrolige.\n“Efes ima sjajnu centarsku liniju, dva odlična pleja i dva sjajna šutera, uz izvanredne i talentovane mlade domaće igrače. U odličnoj su formi, gledajući završnicu prvog dela Evrolige i pred početak Top 16 faze”, naveo je trener Zvezde.\nRadonjić je dodao da je novi igrač Zvezde Vasilije Micić obavio dva treninga sa ekipom i da će “videti koliko će moći da pomogne” i da su ostali igrači zdravi i spremni za duel.\nU timu Zvezde neće biti novog igrača Terensa Kinsija, koji će debitovati 4. januara u utakmici protiv Cedevite, u 18. kolu Jadranske lige.\nKošarkaš Crvene zvezde Nemanja Dangubić rekao je da će njegova ekipa pokušati da pobedi Efes, kako bi u dobroj atmosferi ušla u 2016. godinu.\n“Očekuje nas teška utakmica protiv izuzetno kvalitetne ekipe koja ima najviše ambicije, predvodjena jednim od najboljih trenera u Evropi. Efes je podigao formu u drugom delu prve faze takmičenja. Želimo da pokušamo da dobijemo utakmicu, da napravimo brejk i da u dobroj atmosferi udjemo u Novu godinu”, rekao je Dangubić.


Marku Đuriću ipak dozvoljen ostanak na Kosovu - Politika - Dnevni list Danas\nPočetna » Politika » Marku Đuriću ipak dozvoljen ostanak na Kosovu\nMarku Đuriću ipak dozvoljen ostanak na Kosovu\nPolicija Kosova zaustavila je večeras kod spomenika Milošu Obiliću u Gračanici vozilo u kojem se nalazio direktor Kancelarije za KiM Marko Đurić, ali mu je posle pola sata ipak dozvoljen ostanak na Kosovu još večeras.\n55Piše: Danas Online 21. septembra 2016. 23.32\nKako prenosi Radio Kim na svom sajtu, razlog za zaustavljanje je što je Đurić prekršio protokol posete Kosovu. Đurić je, kako je rečeno prvobitno u policiji, trebalo da iz Gračanice u pratnji saobraćajne policije bude otpraćen do administrativnog prelaza Merdare.\nMeđutim, nakon polučasovne rasprave između predstavnika policije, zamenika premijera Kosova Branimira Stojanovića i gradonačelnika Vladete Kostića, direktoru Kancelarije za KiM Marku Đuriću dozvoljen boravak na Kosovu i večeras. Okupljeni meštani skandirali „Srbija, Srbija“.\nIz Kancelarije za Kosovo i Metohiju su za Radio Kim rekli da je policija zaustavila Đurića jer je navodno prekršio protokol kojim je bilo predviđeno da Kosovo napusti danas tokom pre podneva. Međutim, Đurićevi saradnici tvrde da je istim protokolom predviđeno da Đurić boravi na Kosovu do sutra ujutru.\nÐurić je večeras rekao novinarima da je u Gračanici došlo do grubog i protivpravnog pokušaja njegovog hapšenja i deportovanja sa Kosova. On je dodao da je došao u Gračanicu da bude sa svojim narodom i da je, zahvaljujući spontanom okupljanju i zajedništvu srpskog naroda, propao taj „sramni pokušaj kosovske policije“.\nPrema njegovim rečima, kao razlog za pokušaj njegovog hapšenja i deportovanja sa Kosova naveden „nekakav prekršaj agende“, čega nije bilo.\nMarko Đurić je boravio danas u Gračanici gde je prisustvovao obeležavanju „Dana opštine Gračanica“.\nKosovo, Marko ĐurićGračanica\nYO MAN kaže:\n22. septembra 2016. u 11.10\nMnogo su oni dali sebi za pravo,to je nasa zemlja,nas narod je tamo ratovao za nas!!!\n22. septembra 2016. u 11.14\nOvako ponasanje i bahatost su nedopustivi!!!\n22. septembra 2016. u 11.21\nOvo je vise strasno sta se radi..\n22. septembra 2016. u 11.27\nJoš jedan sraman potez kosovske policije, na sreću nije im uspelo!\n22. septembra 2016. u 11.28\nZaustavili su coveka koji ima legitimno pravo da bude na teritoriji Kosova. Strasno!!!\nKad se tako ophode prema direktoru Kancelarije za KiM, koji ima urednu dokumentaciju za posetu, šta da kaže običan narod. Nečuveno!\n22. septembra 2016. u 11.31\nPonašanje kosovske policije je velika bruka i sramota!\n22. septembra 2016. u 11.32\nKosovo je Srbija i sta ima ko da mu dozvoli ili ne posetu svojoj zemlji!?\n22. septembra 2016. u 11.33\nNemaju pravo da ga zadrzavaju i maltretiraju a jos manje da prete hapsenjem, ovo nema smisla.\n22. septembra 2016. u 11.35\nOvo je pobeda Srpskog naroda i Srpske države.\n22. septembra 2016. u 11.45\nAlbancima sa kosova su data sva prava jednakosti u Srbiji , a oni ukidaju i slobodi kretanja visokom predstavniku naše države.\n22. septembra 2016. u 11.56\nNema razloga da bude drugačije.\n22. septembra 2016. u 12.01\nPoseta je bila regularno najavljena i nisu imali nikakav osnov da ga ne puste.\nTasa Maric kaže:\n22. septembra 2016. u 12.15\nOvaj sramni pokusaj hapsenja Marka Djurica je za svaku osudu, takovo ponasanje kosovske policije je nedopustivo!\n22. septembra 2016. u 12.18\nTesko nasem narodu koji i dalje tamo zivi.\n22. septembra 2016. u 12.20\nNi po kom osnovu nisi imali pravo da ga zadrzavaju! Kosovo je srpsko, a ne albansko! Marko je dosao na svoju teritoriju, a ne na tudju!\nNije dosao sa zlim namerama,nego u posetu svom narodu.\nKo može da zabrani ostanak Marku Djuriću na Kosovu.\n22. septembra 2016. u 12.35\nOvo je besmislica od strane kosovskih vlasti.\n22. septembra 2016. u 12.47\nOvakve provokacije nikuda ne vode.\n22. septembra 2016. u 12.56\nAlbanci prave problem gde ga nema.\n22. septembra 2016. u 13.15\nSramno je šta rade pokušavaju na sve moguće načine da izazovu incident ,kosovska policija je totalno nekorektno postupila.\n22. septembra 2016. u 13.40\nNaravno da moze da ostane jer ima dozvolu. Ovo je samo jos jedna provokacija od strane kosovskih Albanaca.\n22. septembra 2016. u 13.57\nČovjek kada krene na Kosovo nikada ne zna na čemu je,toliko o Briselskom sporazumu.\n22. septembra 2016. u 14.11\nNisu imali razloga da ga zaustave. Samo provociraju.\n22. septembra 2016. u 14.26\nYO MAN: Na žalost , to im je pravo dao Zapad i zato se oni tako i ponašaju.\n22. septembra 2016. u 14.29\nRanko: Još je jednom Priština pokazala da je ne interesuju dogovori iz Brisela i da oni vode svoju politiku. Dok kod Brisel ovo bude mirno posmatrao , oni će se ovako i dalje ponašati.\n22. septembra 2016. u 15.11\nDobro je prošao mogao je završiti u zatvoru a onda dok se dokaže prođe godina.\n22. septembra 2016. u 15.26\nNaša prava nam niko ne može uskratiti, džabe pokušavaju.\n22. septembra 2016. u 15.30\nOčigledno je šta pokušavaju, ali im to neće poći za rukom!\n22. septembra 2016. u 15.45\nKo je taj ko može zabraniti Đuriću ili bilo kom državljaninu Srbije da se slobodno kreće po celoj teritoriji naše zemlje, a svima je dobro poznato da je Kosovo satavni deo Srbije.\n22. septembra 2016. u 15.47\nJos koju godinu ovi ljudi kao Duric nece moci vise do Nisa vise.\n22. septembra 2016. u 15.49\nGrađani Gračanice su bili uz Đurića isto kao što je on uvek uz njih, ponovo je na delu bilo zajedništvo i sloga srpskog naroda. Svojim prisustvom sprečili su ovaj sramni pokušaj kosovske policije da uhapsi i protera Đurća.\n22. septembra 2016. u 16.26\nStrah Albanaca je evidentan.Kosmet je Srbija i to je svima jasno.\n22. septembra 2016. u 18.28\nMarko Djuric je u svojoj drzavi,a oni sto mu to osporavaju ne znaju sta ih sutra ceka.\nOvakvo ponasanje se ne sme trpeti\n22. septembra 2016. u 18.41\nOvo je bruka i sramota sta se radi\n22. septembra 2016. u 19.03\nMarko dok je srba na kosovu oni te stite, nemogu ti siptari nista.\n22. septembra 2016. u 20.03\nNikada necemo nasesti na provokacije kosovskih vlasti.\n22. septembra 2016. u 20.04\nSvaka cast Srbima iz Gracanice na hrabrosti koju su pokazali.\n22. septembra 2016. u 20.16\nOvo je provokacija da se uplase Srbi koji su ostali na KiM.\n22. septembra 2016. u 20.18\nOvakvo ponasanje kosovske policije je nedopustivo.\n22. septembra 2016. u 20.36\nOn je neko zbog koga nas narod na KiM ima cemu da se nada. Veliki covek, onaj koji bodri i motivise!\n22. septembra 2016. u 20.45\nIma li nešto što dogvooreno i zapisano Priština poštuje, ovako ne ide, kao razbojnicu su, ništa za njih nije sveto, ni ljudska prava, ni sporazumi, ni lepa reč.\n22. septembra 2016. u 20.46\nNekada u srednjem veku banditi su sačekivali putnike na drumovima, pljačkali, kidnapovali i ubijali, izgleda da je Priština još u srednjem veku.\nČudi me da su mu dozvolili da ostane na Kosovu, to su ljudi puni kompleksa.\nNe bi me čudilo da su ga uhapsili, jer im naši državnici smetaju…\nIz Kancelarije za Kosovo i Metohiju su za Radio Kim rekli da je policija zaustavila Đurića jer je navodno prekršio protokol kojim je bilo predviđeno da Kosovo napusti danas tokom pre podneva.Đurićevi saradnici tvrde da je istim protokolom predviđeno da Đurić boravi na Kosovu do sutra ujutru.Srbiji su potrebni ljudi koji će nas ojačati i izvući Srbiju iz teške krize.\n22. septembra 2016. u 21.31\nOvo je stvarno sramota koliko nas kosovske vlasti provociraju.\n22. septembra 2016. u 21.32\nBrzo ce se Kosovo vratiti u sastav Srbije..isto kao sto su ga i oduzeli.\nDajte molim vas pa nemaju oni pravo da svojom vestackom policijom zaustavljaju nase ljude koji tamo idu da bi pomogli svojim sunarodnicima u muci.\n22. septembra 2016. u 21.53\nSramotno je kakvim se sve pritiscima koriste samo ne bi li nas isprovocirali. Neće to baš tako proći\n22. septembra 2016. u 22.19\nNaravno da mu je dozvoljen ostanak, kada su Srbi stali uz njega. Svaka im cast za to. Jos jednom smo pokazali svima sta znaci sloga i zajednica.\n22. septembra 2016. u 22.36\nKo to sme da mu zabrani boravak u svojoj zemlji?\n23. septembra 2016. u 00.01\nSraman događaj na Srpskom kosovu a još sramnije je to što međunarodne institucije i javnost ostaju nemi na ovo neviđeno nasilje kosovske policije.


RTCG - Radio Televizija Crne Gore - Nacionalni javni servis :: Fudbal :: Real negirao da je Kurtoa imao napad anksioznosti\nZAMIJENJEN ZBOG STOMAČNOG VIRUSA 04. 10. 2019. 22:15 >> 22:14 0\nZAMIJENJEN ZBOG STOMAČNOG VIRUSA\nFudbalski klub Real Madrid saopštio je danas da je golman Tibo Kurtoa zamijenjen u poluvremenu utakmice protiv Briža u Ligi šampiona zbog stomačnog virusa, a ne napada anksioznosti.\nReal je u utorak odigrao neriješeno 2:2 sa Brižom, a Krutou je u poluvremenu na golu zamijenio Alfons Areola. Real je poslije prvog dijela igre gubio sa 0:2, a španski mediji prenijeli su da je Kurtoa na poluvremenu imao napad anksioznosti.\nReal je u današnjem saopštenju naveo da su te tvrdnje lažne.\nBelgijski golman je od tada liječen od stomačnog virusa i dobro reaguje na tretman, dodao je Real, prenijeli su britanski mediji.\nKurtoa je na meti kritika otkako je na golu zamijenio Kejlora Navasa. On je u Ligi šampiona ove sezone primio pet golova iz devet šuteva, a samo je u dvije od šest prvenstvenih utakmica sačuvao svoju mrežu.\nU danas objavljenom intervjuu za Marku, Kurtoa je rekao: "Ako želiš da budeš golman Real Madrida moraš da prihvatiš pritisak".\nRealu samo bod protiv Betisa


“Svaki građanin će na granici, uz vraćen pasoš, dobiti i obaveštenje o tome da je obavezan da se javi u KOVID-ambulantu domu zdravlja kojem propada. To nije onaj zdravstveni nadzor gde inspekcija izdaje nalog, pa rešenje, a onda se prati da li se neko toga drži. Domovi zdravlja će dobijati spiskove i policija će ih obaveštavati o tome”, objasnio je Tiodorović.\nGrađani koji su zaposleni, dobiće potvrdu o bolovanju ako se utvrdi simptomatologija, bez obzira na to da li je lakša ili ozbiljnija. “Bez obzira da li ide kući u samoizolaciju ili na Infektivnu kliniku, on dobija bolovanje”, rekao je epidemiolog.\nKo je napadač iz Novog Sada?


Ombudsman: Urediti oblast zaštite od torture | Autonomija\nOmbudsman: Urediti oblast zaštite od torture\nNadležni da izrade i usvoje pravilnik za primenu mera fizičkog sputavanja i izolacije korisnika u ustanovama socijalne zaštite\nPokrajinski zaštinik građana Ombudmsman pozvao je danas nadležne, a povodom 26. juna Međunarodnog dana podrške žrtvama torture, da u saradnji sa stručnjacima u oblasti zdravstvene i socijalne zaštite i ljudskih prava, u najskorije vreme izrade i usvoje pravilnik za primenu mera fizičkog sputavanja i izolacije korisnika u ustanovama socijalne zaštite.\nKako se navodi u saopštenju Ombudsmana, korisnici ustanova socijalne zaštite su i osobe čije zdravstveno stanje je takvo da može dovesto do njihovog samopovređivanja ili povređivanja drugih lica u njihovom okruženju.\n„U nedostatku pravilnika, postupak odlučivanja o primeni ovih mera, kao i način njihove primene, razlikuje se od ustanove do ustanove. Ovakvo stanje i nedovoljna pravna uređenost primene mera fizičkog sputavanja i izolacije u ustanovama socijalne zaštite, predstavlja ozbiljan problem zaposlenima u njima“, piše u saopštenju.\nKako se navodi, ove mere odnose se na situacije u kojima je zbog bolešću uzrokovanog opasnog ponašanja korisnika, njihovu slobodu kretanja potrebno privremeno ograničiti u njihovom najboljem interesu.\n„Sve to imajući u vidu, kako ljudska prava samih korisnika nad kojima se odgovarajuća mera primenjuje, tako i bezbednost osoblja ustanove koje ove mere sprovodi“, saopštio je Ombudsman.\nKako se navodi, uređenje ove oblasti će, ne samo unaprediti kvalitet usluga u ustanovama, nego će doprineti i prevenciji torture, mučenja i drugih oblika nehumanog i nečovečnog postupanja prema jednoj od najranjivijih društvenih grupa o čijim pravima i načinu života se u javnosti malo zna i govori.\n„Tortura i drugi vidovi nečovečnog ponašanja zastupljeniji su u društvima u kojima je smanjena svest pojedinaca o potrebama i pravima posebno ranjivih društvenih grupa. Sa druge strane, institucije za zaštitu ljudskih prava dužne su da ukazuju kako na prava osoba koje su pod naročitim rizikom da postanu žrtve torture, tako i na manjkavosti sistema njihove zaštite“, apelovao je Ombudsman.\nFajon: U EP zabrinuti, žele da dijalog počne što pre\nPad broja zaraženih koronavirusom u Srbiji\nU Vojvodini 483 novoobolelih od kovida 19, u Novom Sadu 109


Promotivna PCM Radionica - Napredni koučing alat - PCM®\nPromotivna PCM Radionica – Napredni koučing alat\nмарт 1, 2017 Vestikoučing, PCM Kouč\nU susret treningu „PCM Kouč“, očekuje vas promotivna PCM radionica, koja će se održati u sredu, 15. marta 2017. godine sa početkom u 18:00h u prostorijama kompanije Atria Group, na adresi Bulevar kralja Aleksandra 219/II.\nMirko je profesionalni kouč Eriksonovog Koledža (Vankuver), sertifikovani Proces Communication Model kouč. Njegove oblasti ekspertize su timski koučing, biznis koučing i koučing sales menadžera.\nU organizaciji kompanije Atria Group, održaće se trening PCM® kouč koji je namenjen profesionalnim koučevima i menadžerima koje žele da usavrše svoje koučing veštine i podignu kvalitet koučinga na potpuno novi nivo. Trening počinje 21. aprila 2017. godine, a održaće se u prostorijama kompanije Atria Group. Koučing je savršen primer gde primena PCM-a ima izvandredne rezultate.


'Bratska tuča' u Novom Pazaru: Jedan teško povređen, drugi uhapšen, treći u bekstvu\nIzvor: Radio Televizija Vojvodine, 06.Maj.2021, 11:07\n"Bratska tuča" u Novom Pazaru: Jedan teško povređen, drugi uhapšen, treći u bekstvu\nZbog sumnje da je naneo teške telesne povrede bratu, policija je uhapsila A. B. (38) iz Novog Pazara a traga za trećim bratom (29) osumnjičenim da je u tuči učestvovao, saopštila je danas Policijska uprava Novog Pazara.\nUhapšeni i brat za kojim policija traga osumnjičeni su da su sinoć oko 22 sata u porodičnoj kući nakon svađe i tuče naneli teške telesne povrede četrdesetogodišnjem bratu.\nNavodi se da je muškarac s povredama glave zbrinut u Medicinskom centru.\nPo nalogu Osnovnog javnog tužilaštva u Novom Pazaru, uhapšenom A. B. je određeno zadržavanje do 48 časova nakon čega će, uz krivičnu prijavu, biti priveden tužilaštvu, dodaje se u saopštenju....\nNovopazarska policija uhapsila je A.B. (38) iz tog grada, dok za njegovim bratom (29) intenzivno traga, zbog sumnje da su pretukli trećeg brata (40), saopštila je Policijska uprava...Uhapšeni A.B. se sumnjiči da je u sredu veče, oko 22 sata, u porodičnoj kući, nakon svađe i tuče, zajedno sa...


Pet stalnih članica Saveta bezbednosti UN i Nemačka sastaće se u ponedeljak u Londonu kako bi dogovorili nov nacrt rezolucije o Iranu, izjavio je američki državni podsekretar Nikolas Berns (Nicholas Burns).\nMeđunarodna agencija za atomsku energiju (IAEA) saopštila je u četvrtak da Iran nije do isteka roka 21. februara ispunio zahteve UN da suspenduje svoj nuklearni program.\nSavet bezbednosti UN je 23. decembra usvojio rezoluciju kojom se zabranjuje transfer nuklearne tehnologije u Iran. Tom rezolucijom ostavljena je mogućnost da se primene dodatne kaznene mere prema Teheranu ako do 21. februara ne prekine razvoj nuklearnog programa.\nRuski ambasador u UN Vitalij Čurkin izrazio je sumnju da bi nove sankcije protiv Teherana išta postigle.\nIranski predsednik Mahmud Ahmedinedžad je ponovio da njegova zemlja ima pravo na razvoj nuklearnog programa koji je namenjen isključivo u mirnodopske svrhe i da od njega neće odustati.


Novi Sad grad savremene muzike!\nKulturni centar Novog Sada će od 22. do 28. avgusta, zajedno sa Multimedijalnim centrom Akademije umetnosti (Đure Jakšića 7), biti domaćin kompozitorima, muzikolozima, muzičkim pedagozima i studentima prve “Letnje radionice za savremenu muziku” koju organizuje Centar za savremenu muziku Akademije umetnosti u Novom Sadu uz podršku KCNS i Univerziteta iz Berlina.\nNa konferenciji za novinare povodom ovog projekta, govorili su organizatori: kompozitori Miloš Tadić i Milan Aleksić, violinistkinja, Mina Mladenović i muzička urednica KCNS, Vesna Kaćanski. Oni su objasnili kako će funcionisati radionica, ali i koji su planovi u vezi sa kontinuiranim predstavljanjem savremene muzike u javnosti.\nOva radionica ima za cilj da promoviše i razvije postojanje savremene muzike u našoj sredini, pa će tako u Novi Sad doći oko 80 kompozitora, izvođača, eminentih muzičkih teoretičara iz naše zemlje i inostranstva. Prema rečima muzičke urednice Kulturnog centra Novog Sada, Vesne Kaćanski ovaj projekat osmislio je Centar za savremenu muziku Akademije umetnosti, a KCNS je pružio maksimalnu podršku i pomoć u realizaciji ove radionice.\n– Ako pogledamo događaje koji su obeležili poslednja dva meseca, slobodno možemo reći da je naš grad, bio i ostao grad dobre i kvalitetne muzike. Saradnja koju smo ostvarili je očekivana, jer Kulturni centar dugi niz godina predstavlja muzičare i kompozitore, a kada je savremena muzika u pitanju, to smo radili u okviru ciklusa “Novi zvučni prostori”. Drago nam je da je Centar za savremenu muziku Akademije umetnosti, uspeo da animira oko 80 ljudi koji će učestvovati, i na različite načine biti uključeni u ovaj internacionalni projekat – rekla je Vesna Kaćanski.\nPored studenata i profesora muzičkih akademija iz Novog Sada i Beograda, u radionici će učestvovati i studenti i profesori muzičkih akademija u Berlinu, kao i studenti iz Hrvatske i BiH. Profesori kompozicije koje imamo čast da ugostimo na radionici su Volfgang Hajniger (HfM Berlin) i Aleksandra Vrebalov (CCNY/AUNS). Kompozitor Milan Aleksić i organizator ovog projekta rekao je da ovaj projekat pre svega želi da pruži podršku mladim stvaraocima koji tek počinju svoju karijeru.\n– Podrška je veoma važna, ne samo mladim ljudima, već i ostalim kompozitorima savremene muzike u našem gradu i zemlji. Izuzetno je važno da muzika koja se napiše ne bude mrtvo slovo na papiru ili neki nerazumljivi znaci, već da se ona realizuje. Pomoću ovih radionica i akcija koje ćemo sprovesti, naš cilj je da note savremene muzike prevodimo u zvuk i tako postepeno stvorimo publiku koja voli da sluša savremenu muziku, rekao je Aleksić.\nDa su ove radionice velika stvar za izvođače i kompozitore savremene muzike složila se i violinistkinja Mina Mladenović, rekavši da se retko kada dobije takva prilika da kao izvođač možete da diskutujete sa kompozitorom o samom delu, tj. da nemate samo note ispred sebe već i onog ko ih je napisao. Na taj način, u bliskoj saradnji kompozitora i izvođača, a uz pomoć profesora i predavača, daje se prilika novoj muzici da se realizuje u zvuku, u koncertnom i javnom prostoru.\nVeoma važan aspekat u organizaciji Letnje radionice čini Ansambl za savremenu muziku koji se Radionici u susret osniva u okviru Centra za savremenu muziku AUNS. Ansambl će tokom kursa raditi na novim kompozicijama učesnika, a ujedno će biti i jedini koji svira savremenu muziku na našim prostorima. Kompozitor Miloš Tadić objasnio je da entuzijazam koji naši muzičari imaju prepoznat je u Berlinu i predloženo je da se osnuje profesionalni Ansambl za savremenu muziku koji će moći redovno da radi, a ne samo da prati projekte jednom godišnje.\n– Broj kompozitora koji učestvuju iz Srbije, Hrvatske i Bosne i Hercegovine ukazuje na to koliko potreba za ovim Ansamblom zaista postoji. Ovo je jedinstvena prilika za studente da ujedno i rade sa Ansamblom. Jedini i pravi put kompozitora čija dela publika treba da čuje je upravo preko ansambla kojeg mi u našoj zemlji zvanično nemamo. – objasnio je Tadić.\nU okviru Letnje radionice biće održano 9 seminarskih predavanja, 60 individualnih časova kompozicije, oko 100 proba ansambla, kamernih sastava i solista, oko 20 individualnih prezentacija, 8 nastupa u okviru Međunarodnog novosadskog književnog festivala, kao i dva celovečernja koncerta na zatvaranju radionice na kojima će biti izvedene kompozicije učesnika radionice. Letnja radionica za savremenu muziku će predstaviti svoj rad i u kafe galeriji Izba, 24.08. u 21 čas, kao i nastupima na Međunarodnom novosadskom festivalu književnosti od 25.do 28.avgusta. Takođe u okviru “Letnje radionice savremene muzike” organizatori će ugostiti i eminentne profesore Volfgang Hajniger iz Berlina i Aleksadnru Vrebalov iz Srbije.\nSvi programi Radionice, predavanja, seminari, prezentacije i koncerti, otvoreni su za javnost. U sali “Tribina mladih” biće održana dva završna koncerta, 26. i 28. avgusta.


VLADA RS USVOJILA DRUGI REVIDIRANI NACIONALNI PROGRAM ZA USVAJANJE PRAVNIH TEKOVINA EU: Revidirani plan primenjivaće se do 31. decembra 2018. godine\nVlada Republike Srbije usvojila je, 17. novembra 2016. godine, drugi revidirani Nacionalni program za usvajanje pravnih tekovina Evropske unije (NPAA) i zadužila svoju Kancelariju za evropske integracije da je tromesečno izveštava o njegovom sprovođenju, saopštila je ta kancelarija.\nDrugi revidirani Nacionalni program za usvajanje pravnih tekovina EU predstavlja plan usaglašavanja zakonodavnog i institucionalnog okvira sa pravnim tekovinama EU. Taj dokument sadrži pregled mera i aktivnosti za dostizanje potpune usklađenosti sa svim pravima i obavezama koje iz tih tekovina proističu.\nNPAA je drugi put revidiran pošto je završen proces skrininga, odnosno detaljnog upoznavanja sa pravnom tekovinom EU i sagledavanja trenutnog stanja i izazova u usklađivanju.\nU saopštenju se navodi da će se revidirani plan primenjivati do 31. decembra 2018. godine imajući u vidu cilj Srbije da u potpunosti bude spremna da preuzme obaveze iz članstva do kraja te godine i okvirni cilj da pristupi EU 2021. godine.\nNPAA je i osnova za pripremu pregovaračkih pozicija u poglavljima u pregovorima o članstvu Srbije u EU, treba da omogući praćenje obaveza preuzetih u poglavljima tokom pregovora, i jedan je od pokazatelja napretka ka zatvaranju poglavlja.\n"NPAA će, u skladu sa potrebama, i u narednom periodu biti revidiran, uzimajući u obzir ostvarene korake tokom pregovora o pristupanju, kao i razvoj pravnih tekovina u Evropskoj uniji, koje je država kandidat u obavezi da prihvati u obliku u kojem su u trenutku pristupanja", navodi se u saopštenju.\nNPAA definiše razvojne i strateške ciljeve, odgovarajuće politike, reforme i mere potrebne za ostvarivanje tih ciljeva, utvrđuje detaljni plan usklađivanja zakonodavstva i definiše ljudske i budžetske resurse, kao i ostale fondove potrebne za sprovođenje planiranih zadataka.\nTim dokumentom se utvrđuju i zadaci koji se moraju sprovoditi kako bi se ispunili politički i ekonomski kriterijumi pristupanja EU.\nTakođe, utvrđuju se i detaljan plan, vremenski okvir i prioriteti usvajanja propisa i određuje organe odgovorne za njihovu pripremu, navodi se u saopštenju Kancelarije za evropske integracije.\nIzvor: Vebsajt RTV, 18.11.2016.


BTC $43.201 +0,16%\nETH $3.335 +0,28%\nBNB $497 +0,71%\nSOL $150 +2,92%\nXRP $0,78 +0,50%\nKenet A. Blanko, direktor američke mreže za suzbijanje finansijskog kriminala (FinCEN), otkrio je da je agencija ostvarila rast prijava sumnjivih aktivnosti (SARs) koje se odnose na kriptovalute. Prema njegovim rečima, broj žalbi sada prelazi 1.500 mesečno.\nBlankove primedbe su iznesene u govoru održanom na konferenciji Chicago-Kent Block Legal Tech 2018.\nDirektor je istakao stalnu ulogu FinCEN u regulaciji i sprovođenju zakona za kripto okruženje, koji koordinira zajedno sa Komisijom za hartije od vrednosti i berze (SEC) i američkom Komisijom za trgovinu robnim fjučersima (CFTC). Napomenuo je da,\n"[Iako] inovacije u finansijskim uslugama mogu biti velika stvar... mi treba da budemo svesni da se finansijski kriminal razvija upravo sa njima, ili ponekad zbog njih, stvaraju se mogućnosti za kriminalce i loše glumce, uključujući i teroriste i otpadničke režime".\nBlanko je naglasio da u cilju očuvanja “neverovatnih inovacija ” finansijske sfere, saglasnost aktera sa konkretnim regulatornim merama je od kljucnog značaja, s obzirom da može da se "napravi šteta rezorno velikom brzinom, sa širokim posledicama i anonimno u digitalnom svetu".\nKao što je naznačeno u smernicama FinCEN-a iz marta 2013. godine, svako prihvatanje ili prenos vrednosti koja zamenjuje fiat valutu - uključujući kripto - smatra se prenosom novca, i podrazumeva specifične regulatorne obaveze prema američkom Zakonu o bezbednosti banaka (BSA).\nKao kompanije za transfer novca (MSB), kripto berze su dužne da podnesu i SAR izveštaj, kao i izveštaj o platnom prometu (CTR), kao i da se ponašaju u skladu politike protiv pranja novca (AML) i da se bore protiv finanasiranja terorizma (CFT).\nBlanko je objasnio da se identične obaveze odnose na preduzeća koja pružaju anonimne usluge – koja se često nazivaju "mixers" ili "tumblers" – jer pokušavaju da sakriju izvor prenosa kriptovaluta. Berze izvan Sjedinjenih Država, ali koje rade sa stanovništvom u zemlji, takođe nadgleda agencija.\nDirektor je dao primer FinCEN-ove akcije iz 2017. godine protiv ruske kripto berze BTC-e zbog nepoštovanja AML zakona kao slučaj u kojem je SAR "odigrao ključnu ulogu" sa podnescima banaka i drugih kripto berzi pružajući ključne podatke organima reda.\nOn je prokomentarisao da, iako se SARs izveštaji sve više podnose, agencija je "iznenađena" da vidi da preduzeća preduzimaju odgovarajuće korake da ispune svoje regulatorne zahteve "tek nakon što prime obaveštenje [da sledi inspekcija]". "Neka ova poruka bude jasna: ovo ne predstavlja saglasnost", istakao je.\nPrema Blanku, FinCEN, BSA inspektori i Poreska uprava SAD-a (IRS) su ispitali preko 30% registrovanih kripto berzi i administratora od 2014. godine.\nBlanko je takođe posvetio pažnju inicijalnim ponudama novčića (ICO), naglašavajući da, iako mogu biti pod nadležnostima različitih regulatornih agencija SAD-a, njihove obaveze prema AML/CFT procedurama ostaju "apsolutne".\nNa nedavnom saslušanju o kriptovalutama i ICO-ima u Vašingtonu, Coinbase-ov glavni pravnik i službenik za rizik pozvao se na američke regulatore - uključujući SEC, CFTC, IRS i FinCEN - zbog ekstremnog "nedostatka koordinacije" za koju smatra da negativno utiče na inovacije.


Spajić: Zaštitili smo se od valutnog rizika, kamata sada 0,88 odsto u eurima – Bankar.me\nTo je istakao ministar finansija Milojko Spajić danas na konferenciji na novinare.\n“Po ovom osnovu ćemo uštedjeti četiri miliona na polugodišnjem nivo, odnosno osam miliona goidšnje”, istkakao je Spajić\nMinistar je objasnio da je ovom prethodila višemjesečna priprema i da će ušteda od osma miliona na godišnjem nivou ići direktno u budžet.\n“Imali ismo jednu teško naslijeđenu situaciju, jer taj dug koji je bio u dolarima nikad nije bio pretvoren u eure. Imali smo veliki dug prema Eksim banci i za sve ove godne smo zbog toga imali oko 109 miliona eura gubitak. Ovaj hedžing aranžman je morao biti urađen mnog ranije što se nije desilo i u andatu ove Vlade je uradjen” rekao je Spajić.\nOn je naglasio da će nastaviti da poboljšavaju finansijsku i ekonomske situacije u državii da će ušteda od četii miliona biće usmjeren u probleme sa kojima se suočava crnogorska ekonomija ovih dana, a to je skok cijena životnih namirnica.\n“Nastavljaju se pregovori se pregovori o refinansiranju i optimizaciji javnog duga CG, a ovim aranžmanom se daje prijeko potrebno vrijeme da se to uradi na najbolji mogući način”, napisao je Spajić na svom Tviter nalogu.\n„Ugovorom Vlade i CRBC-a definisan je valutni kurs dolara i eura u momentu potpisivanja ugovora o izgradnji. Dakle za period izgradnje nema nikakvih valutnih rizika,” kazao je Žugić.\nPrevious Kazna za Volkswagen i BMW zbog kartelskog udruživanja\nSljedeći Najveći hakerski napad u istoriji blokirao stotine kompanija širom svijeta


Andrej Jovanović, čovek koji je prodao plazmu Koka-Koli – Bankar.rs\nTržište digitalnog oglašavanja poraslo za 25%\nStandard and Poor’s povećao rejting NLB-a\nŠvedska kompanija dobila od EIB-a 350 miliona evra za najveću evropsku fabriku baterija\nNedimović: Povoljni krediti mladim poljoprivrednicima\nPregled štampe – nedelja 19.05.2019.\nSezonski poslovi od ovog leta i za penzionere\nEr Srbija zaposlila više od 100 novih članova kabinske posade\nCrédit Agricole Grupa: Neto prihod 1.4 miliona evra u prvom kvartalu 2019. godine\nGenerali: Osiguranje useva od velike važnosti za poljoprivrednike\nRast BDP-a sedam odsto moguć kad u Srbiji budu živeli Nemci\nPregled štampe – subota 18.05.2019.\nBritanska funta beleži pad prema evru i dolaru\nCKB na granici monopola na crnogorskom bankarskom tržištu\nFiskalni savet: Biće ostvaren suficit u budžetu, javni dug ispod 50 odsto BDP\nMK Grupa osvojila više od 50 nagrada na Novosadskom sajmu poljoprivrede\nProdata zgrada ambasade SFRJ u Tokiju, države naslednice podeliće 15 miliona evra\nHome/KOMPANIJE/Andrej Jovanović, čovek koji je prodao plazmu Koka-Koli\nautor1 February 20, 2019\nPre 11 godina Andrej Jovanović je prodao srpski čips, kompaniju “Marbo”, “Pepsiju”. Ispred investicionog fonda “Mid Europa partners” i kompanije “Moji brendovi”, sada je prodao i požarevački “Bambi” za 260 miliona evra “Koka-Koli”.\nViše multinacionalnih kompanija je bilo zainteresovano za kupovinu “Bambija”, rekao je Andrej Jovanović za RTS. Presudila je – sinergija.\nZa “Bambi” i, pre svega, “plazmu”, kaže da su “ikonik” brend Srbije i regiona.\n“Pre četiri godine smo akvizicijom došli do ‘Bambija’, izabrali smo prioritete i fokus stavili na to šta želimo da stvorimo do toga”, rekao je Jovanović koji je zahvalio menadžmentu jer je, kaže, “takva ljubav prema kompaniji retko viđena”.\nOvaj uspešni biznismen, a nekada hokejaš, kaže da je prodaja “Bambija” timski rezultat.\n“Uspeli smo da izanimiramo najveće kompanije na svetu, a definitivno nekoga ko nije bio u toj branši. Poslednja dva dana pokušavam da to uporedim sa sinergijama koje ‘Koka-Kola’ donosi regionu i svima nama i daje priznanje da i kod nas mogu da se proizvedu tako kvalitetni brendovi, da ih neko preopozna i preuzme kompaniju, da ‘plazma’ može da se pojavi na svim rafovima možda celog sveta”, ukazao je Jovanović.\nIstiče da se, kako se menja svet, menjaju i multinacionalne kompanije. Tako i “Koka-Kola”, koja nije imala iskorake van industrije pića, prelazi na biskvite.\n“Ako su kupili ‘Kosta kafe’, najveći lanac kafeterija u svetu, zamislite da iz požarevačkog ‘Bambija’ krene proizvodnja svakog keksa uz svaku kafu koju budu služili”, naveo je Jovanović.\nAndrej Jovanović kaže za RTS da je “Bambi” u njegovim rukama postigao vrhunac. Najviše je napredovao izvoz, naročito u regionu.\n“Dolazimo pred kraj, to su realne mogućnosti. Uvek pokušavam da kažem da sam ponosan lokalni preduzetnik. Znam kako funkcioniše tržište, mogu li iskorak da napravim i da se proizvod pojavi na polici u Americi? To je zadatak koji je finansijski teško ostvariv. Na ovaj način, svim svojim raspoloživim kapacitetima ‘Koka-Kola’ može to da uradi”, ukazao je Jovanović.\nDodao je da se reputacija gradi ispunjavanjem obećanog. Pre 11 godina, on je “Marbo” prodao “Pepsiju”.\n“Kada izgradite ime i proširi se glas o vama da radite kako treba, da ispunjavate obećano, vi gradite reputaciju. To je olakšalo proces u ‘Bambiju'”, naveo je Jovanović.\nIstiče da iza ove akvizicije stoji veliki “Prajvat ekviti fond”, investicioni fond koji radi po svim usaglašenim zakonima. Jovanović je rekao “da će se platiti sav porez koji treba da se plati po zakonu”.\n“Ako zakon daje benefit investitoru koji dolazi iz jurisdikcije gde nema poreza, to nije loša stvar. Ja sutradan takve odgovorne partnere mogu da vratim u ovu zemlju, u druge investicije, jer se pokazalo profitabilnim”, rekao je Jovanović.\nKada su u pitanju odnosi sa političarima, Jovanović kaže da ne poznaje nikoga ko je bio na vlasti u periodu kada je kupio “Marbo”. Sa aktuelnom vladom ima, ističe, “proaktivan partnerski odnos”.\nSa tadašnjim premijerom Vučićem sarađivao je u slučaju mlekara.\n“Obratio sam se Privrednoj komori Srbije u vezi sa slučajem koji je mogao da devastira mlečnu industriju – plasman mleka iz EU bez taksi, što bi ugrozilo 4.200 ljudi koje rade za ‘Imlek’. Javio mi se premijer, pitao šta treba da se uradi da se zaštiti srpski privrednik. Nakon sedam dana uvedene su barijere”, objasnio je Jovanović dodajući da je u Hrvatskoj bilo ugroženo 50 odsto stočnog fonda.\nJoš ne razmišlja o prodaji “Imleka”. Trenutno im je prioritet izgradnja najmodernije fabrike u Evropi, u Padinskoj Skeli.\n“Koka-kola” je pokazala interesovanje za “Knjaz Miloš”. “Velika je kompeticija i interesantno je sa koliko pažnje gledaju na ‘Knjaz Miloš'”, rekao je Jovanović.\nAndrej Jovanović Bambi Koka Kola Marbo Pepsi\nSrbija dobija radnu grupu za strateške energetske projekte\nKurs dinara 118,4066\nLloyds će nakon Brexita poslovati u tri podružnice u EU\nNBS prodala 10 miliona evra, kurs 117,9615\nVelika studija otkriva kojih 8 tipova menadže...\nGeneralni direktor UniCredit grupe novi preds...


Praznične trpeze uvećale broj pacijenata na hitnoj - juGmedia\nPraznične trpeze uvećale broj pacijenata na hitnoj\nOd početka godine broj pacijenata u Službi hitne pomoći Doma zdravlja Leskovac uvećan je dnevno u proseku za 20 do 30 posto, a među onima koji su tražili pomoć bilo je najviše hroničnih bolesnika i Leskovčani koji su preterali sa hranom i pićem.\n„Uglavnom su se javljali hronični bolesnici, mnogi zbog povećanog konzumiranja hrane tokom praznika, sa hipertenzijom, srčanim oboljenjima i alergijama u vidu osipa“, kaže načelnik Hitne pomoći Dragan Cakić.\nLekarima se u ambulanti u proseku javljalo između 55 i 65 pacijenata, na pedijatriji od 20 do 30, a na terenu se dnevno intervenisalo od 30 do 35 puta, s tim što se taj broj drastično smanjio za Badnje veče.\n„Javljali su se i ljudi sa mučninama, povraćanjem i dijarejom, što je, inače, bilo karakteristično tokom celog proteklog meseca“, naglašava Cakić.\nSutra u prostorijama Crvenog krsta akcija dobrovoljnog davanja krvi\nHanska publika je dva sata uživala u igrama iz raznih krajeva Srbije u izvođenju najmlađih postavki navedenih ansambala a posebanu pažnju izazvali…\nVRANJE -"Informisan građanin - bezbedna zajednica", je projekat čijom realizacijom bi trebalo da se poveća bezbednost u gradu. Prema rečima menadžera…\nŠest požara u Leskovcu\nLESKOVAC – Leskovački vatrogasci ugasili su u protekla 24 časa šest požara na otvorenom, pet u Leskovcu i jedan u Medveđi. Materijalana šteta…


AUTOBUSKI PREVOZ ZA CELU OPŠTINU | LAJKOVAC NA DLANU\nPosted on July 9, 2018 by Snežana Bilić\nAUTOBUSKI PREVOZ ZA CELU OPŠTINU\nU Gradskoj kući je danas potpisan dugoočekivani Javni ugovor o poveravanju obavljanja delatnosti gradsko – prigradskog prevoza putnika na teritoriji opštine Lajkovac.\nSvečanom činu potpisivanja ovog važnog ugovora, koji je oročen na period od pet godina, prisustvovali su, pored predstavnika opštine Lajkovac i predstavnici Saobraćajnih preduzeća “Lastra” i “Lasta” , odabranih kao najbolji ponuđači, koji su zajedno nastupili na tenderu za obavljanje ovog posla.\nAndrija Živković, predsednik opštine Lajkovac je najpre izrazio veliko zadovoljstvo zbog čina potpisivanja ovog ugovora, na koji se čekalo duži niz godina: “Danas potpisanim ugovorom, konačno je uspostavljen ovakav vid prevoza na celoj teritoriji opštine Lajkovac, ne samo gradskog jezgra, već svih naseljenih mesta, gde će biti obavljan prevoz za sve građane lajkovačke opštine. Izabran je ponuđač “Lastra” u partnerstvu sa “Lastom” i na zadovoljstvo svih, taj posao je konačno završen. Ja se nadam, da će se do 1. septembra krenuti sa ovakvom vrstom prevoza. Građani će tada imati regulisan linijski prevoz, pogotovo u onim delovima opštine u kojima do sada nije bio uspostavljen, koji su sa manjim brojem stanovnika i za koje nije bilo isplativo uspostaviti autobuske linije, poput Skobalja, Bajevca…Ovim je regulisan i taj vid saobraćaja i s početkom nove školske godine kreće i ovaj vid saobraćaja. Nekih 5-6 linija biće uspostavljeno na celoj teritoriji opštine, po potrebi građana, zbog kojih je organizovan ovaj vid prevoza, i u zavisnosti od broja putnika, to će biti korigovano. Nadam se dobroj i uspešnoj petogodišnjoj saradnji, nadam se da će ovaj vid prevoza zaživeti u lajkovačkoj opštini, a i da će poslužiti kao model i pelcer drugim opštinama, koje nemaju ovakav način organizovanja prevoza. Ovaj način predstavlja dugoročno rešenje problema i poboljšanje kvaliteta života građana.”\nPredsednik Živković je podsetio i da se sistematski krenulo u obnovu svih autobuskih stajališta na području opštine. Naime, od novca koji se dobija od kazni za saobraćajne prekršaje, urađena su dva moderna stajališta u samom centru Lajkovca, a već iduće sedmice kreće se sa uređenjem još četiri stajališta koja se nalaze u Slovcu i Jabučju, tako da će u narednom periodu sva autobuska stajališta u opštini biti modernizovana i uređena, kako i dolikuje.\nDušan Simemeunović, direktor SP “Lastra” Lazarevac, zahvalio se na prijemu i svečanom činu potpisivanja ugovora i naglasio, da je cilj poboljšanje kvaliteta usluge prevoza građanima. Naglasio je da je ovo bitan posao za obe firme, posao od pet godina koji će im omogućiti da ostanu lideri u ovom delu Srbije . Za lazerevačku “Lastru” je sasvim prirodno što je dobila ovaj posao, jer kako kaže, bilo bi neozbiljno da je bilo koja druga firma dobila posao u njihovom dvorištu. Simeunović je dao obećanje i izrazio nadu da će uspeti da opravdaju očekivanja građana i da će uspeti da obezbede kvalitetan i siguran prevoz. Uslediće brojni sastanci, na kojima će biti precizirani dodatni detalji usluge, zavisno od potreba građana, prvenstveno potreba prevoza učenika.\nJedan od uslova tendera, zapravo njihova ponuda, naglasio je Simeunović, sadržala je i besplatan prevoz za penzionere i sva lica starija od 65 godina, što je značajan benefit za najstarije građane.\nNakon današnjeg potpisivanja ugovora, moglo bi se očekivati da će nadležni konačno pristupiti ozbiljnijem uređenju Autobuske stanice u Lajkovcu.\nLjubica Novaković, načelnica Opštinske uprave opštine Lajkovac je naglasila, da je potpisivanjem Javnog ugovora o poveravanju obavljanja delatnosti gradsko – prigradskog prevoza putnika na teritoriji opštine Lajkovac okončan postupak koji je trajao pune dve godine. Dužina procedure nije uslovljena neradom i nemarom, već neophodnim složenim zakonskim procudurama koje su prethodile. Ovim je ispunjena zakonska obaveza lokalne samouprave da organizuje prevoz za stanovništvo na celoj svojoj teritoriji i to više puta u toku dana. Autobuski prevoz će biti organizovan 5 – 6 puta dnevno tokom školske godine. Zbog malog broja putnika i neefikasnosti većeg broja polazaka, tokom školskog raspusta prevoz će biti organizovan dva puta dnevno, što će omogućiti prvenstveno odlazak i povratak radnika prve smene. Ovo je veliki pomak u odnosu na dosadašnji međugradski organizovan prevoz, koji je na većini relacija funkcionisao svega dva puta dnevno. Sada će stanovništvo imati na raspolaganju više polazaka i bolju vezu sa samim Lajkovcom, koji je sedište svih zbivanja i svega što je potrebno stanovništvu, rezimirala je načelnica Novaković.\n← ORGANIZOVANA POSETA TURISTA LAJKOVCU\nPRIJEM NA BELOM DVORU →